
EMIL OG ANNA POULSEN. 



xlvad længe jeg har pønset paa, hvad tidt jeg har 

/^ til Side lagt, 
det sunder sig og samler sig ogl-iø.rer sig i festlig 

' Dragt, 

og ganger frem og banker paa og klarer saa sin 

Stemme, 
og rømmer sig og spørger, 
om I monstro er hjemme? 

Det holder denne Tale her, foruden Snirkler, Sving og 
, Spring, 

thi sligt, det véd, i Jeres Hus har mindre Kurs end 

Ingenting : 
Jeg véd, det er lidt vanskeligt ind i Jert Hus at 

trænge, 
men er man først derinde, 
saa bliver man der længel 



Hil sidde I da, Mand og Viv, ved Disk og Dug, om 

Bord og Fad, 
med Børneflok og Bogreol, ved Bog og Vugge lige 

glad, 
med Hjærtet ungt og Sindet lyst og Haanden 

ubehandsket: 
Tak for det Haandslag, Venner 1 
d e t er dog ej forfransket. 



Stolt troner Frankrigs gode Kunst*, den ægte fik vort 

Hyldingsraab, 
men I, saa lidt som jeg, er med at holde Skifting over 

Daab^ 
i Kunst og Liv en Afart gør kun Frankrig liden Ære: 
i Kunsten og i Livet 
I To vil danske være! 



Og jeg har set paa Scenen Dig, og hvad Du skabte 

dér som vort, 
og jeg har set i Hjemmet Dig, og dér var Sminken 

strøget bort, 



OE Og strengest Kritiker var hun, som bedst dit Ansigt 
i, kendte — 

lif og sjeldnest var det Virak, 

, hun for sin Afgud brændte. 

k 

Men hvad der sandt og sundt og dybt fra Sjælen kom, 

til Hjærtet gik, 
det freded fast og ærligt hun, med eller mod hver 

Døgnkritik, 
og sund som Du, med Kvindens Takt og lette, sikre 

Næmme, 

ft ■ 

kun, hvad der var dit Eget, 
gav hun sit Votums Stemme. 

Se, til et saadant Kunstnerhjem jeg kommer her med 

Digt og Sang, 
og banker paa og lades ind og takker nu, som mangen 

Gang, 
ja takker Jer for den Kritik, hvortil og jeg kan trænge: 
slaa kun! — men anslaa. Venner, 
helst dog de dybe Strenge. 



STORE MÆND. 



Giuseppe Garibaldi. 

Dødshymne. 

iv, Gud, der satte Folk paa Frihedsvagt, 
hvor »Frihed« snart er ens med noget Slemt — 
giv denne Læbe noget af den Magt, 
han ejed, som til Kæmpe blev bestemt I 

Læg, Lærde, paa jer Vægt hans Ridderfærd 
— den er nu snart for Pindekløvning glemt — 
og vip ham op: Hans Vægt er dog nok værd 
en Hymne til Døds-Klokkens store Klemt. 



Ring over den Ridder, du store Klokke, 

som støbtes af ædlest Metal 1 

end toner dit Ærts for de fylkede Flokke 

med Ild bag den størknede Skal; 

end svinger din Knevel, mod Væggen den slaar 

og fylder det drønende Rum, 

og Lydbølgen hen over Folkene gaar, 
mens Krønikens Skribler staar stum. 



Vi fatter ham ikke. Han fatted vel ej 

sig selv, da han højest var steget, 

men Friheden fandt ham en Dag paa sin Vej 

og kaared hans Sværd til sit eget; 

de gabed og maabed, Sligt var ikke sét, 

det stred mod vor Tids Proportioner, 

men medens de maabed, var Underet sket: 
et Korstog mod Kors og mod Kroner. 

Han kom og han kaldte; de fulgte, han sejred: 

et »Æventyr«, — vel da, lad gaa! 

men dengang han Værket med Festdagen fejred, 

ej Kronen han satte derpaa; 

den skænked han bort med fyrstelig Haand 

— til Legetøj var han for stor — 

og gik saa, en Republikaner i Aand, 

til Øen at dyrke sin Jord. 



Sig, Fremtid, hvad bebuder du 
for Verdens vide Lande? 
Vort gamle Sekel luder nu 
mod Jord med furet Pande; 
det er saa træt, det er saa tungt, 
det tvivler om, at noget Ungt 
skal Byrden for dét lette. 

Det glemmer, at det selv sprang ud 
af svære Fødselsvaander, 
det husker kun sit Kongeskrud 
men ej de »frie Aander« ; 
en Kongerækkens Skaalsalut 
det mindes vel, men ej det Krudt, 
som løfted det paa Tronen. 

Gik alle Konger frem paa Rad 
i deres Magt og Vælde, 
hvad havde Seklets Krønik-Blad 
om deres Daad at melde? . 
den Højhed avler Højsind ej, 
og Smiger strør en blommet Vej 
til Magtens Fløjelssæde. 

Nu staar der Ungt og Gammelt mod 
hinanden op i Skarer, 
og Blod der strømme vil, ja Blod, 
før Regningen de klarer; 
men fra hvert sondret Lejrtelt 
endnu man hædre kan én Helt: 
den Gamle fra Caprera. 

Han rummed Kongetanken bag 
sin Condottiere-Pande: 
han rummed Folkets »fødte« Sag 
i alle Verdens Lande; 



han fødtes af, han led for den, 
han voksed med og stred for den: 
den sejred i hans Sejre. 

Sig, Sekel, hvad du haaber vel 
af dem, som »gamle« ble ve? 
Du kan slaa Enkeltmand ihjel: 
hans Sag, den skal nok leve; 
den lever Fejl og Fald tiltrods, 
den overlever Jer og os: 
den ligner Garibaldi. 



Sært var de blanded' de stride Strømme, 

sært i hans Blod; 
man kunde forskelligt hans Planer dømme, 

men ikke hans Mod. 

I Hytten »vor Fader«, paa Fyrsteborgen 

»den Fusentast« I — 
men Tanken om Folkenes Fremtidsmorgen 

holdt han kun fast. 

Hans Bøger var slette; hans Taler kunde 

faa Hjærtet rørt; 
»Børnl« de begyndte; de endte saalunde: 

»hold Krudtet tørtU 



Han elsked Kvinden — som Vikingen gjorde 

i Hedenold; 
hans Sjæl var under den røde Skjorte 

kun lidet kold. 

En Heltl — imod ham de Skønne dansed 

med aaben Favn; 
men blandt de mange staar palmekranset 

Anitas Navn. 

Han haded Præster — men holdt i Ære 

de store Bud; 
Kirkens Slave han vilde ej være, 

men Barn af Gud. 

"Sit Folk han elsked; dets Gud han signed 

paa Sejrens Vej; 
han elsked Dyr — kun deri ligned 

sit Folk han ej. 

Da sidst paa Øen en Fremmed havned 

forslaget did, 
'da græd »Generalen«; et Barn han savned — 

sit Gedekid. 

Det klæder sig i Sorg, det store Folk, 

der griber let til Bøsse, let til Dolk, 

imens det fylder Lampen for Guds Moder — 

de lader hende sørge for hver Dag, 

men ellers »sørge« det er ej en Sag 

for Verdens Kælebørn, Italiens Poder. 

At rapse sig lidt Sukker hist og her, 

det siger Intet; men des større Skær 

af Glorie staar om ham, som aldrig rapsed, 

som tugted op med Jærnhaand dem til Mænd,, 

som sendte for Profossens Haand dem hen — 

thi hvad blir der af Børn, som ej blev klapset ^ 

De staar med Blikket hæftet mørkt mod Jord^ 
de fatter ej den Sorg, den er for stor — 
saa fylder Øjet sine Døbefonte 
og sprænger Vievand paa Slægtens Ar, 
mens Læben dirrer ved det Skud, som bar 
sin Riffelkugle fejl paa Aspromonte. 

Saa drøner Salverne ved Heltens Grav; 
der er ej nogen Sjæl, ej høj, ej lav, 
som ej har kunnet holde Sørgetalen: 
Den Ædleste, som leved i vor Tid — 
den Tapi:este, som stred i nogen Strid — 
Italiens Frelser — Frihedsgeneralen I 



Men og fra de fjærneste Zoner, hvor Fanen han 

højt foldéd ud 
og samled de Faa mod de Mange for Frihed, der 

sendes ham Bud^ 
og Alle paa Jorden, hvor ej Despotiet fik 

slukket hver Gnist, 
om blot de kan tælle til To, har Besked •om 

den Vældige vidst. 

Saa vidt den magnetiske Traad over Verden sin 

Staalkæde snor* 
saa vidt vil der sænkes en Fane for Helten, som 

stædtes til Jord^ 
han var jo den Strøm af de sælsomme Kræfter, der 

trodsende Sted 
og Tid gennem Sindene for og rev Hjærterrie 

storm vakte med. 

Det gik over Pampas' de grønnende Bølger, hvor 

Hesten er Skib, 
hvor aldrig en Dampvogn har anspændt sin Lunge og 

udstødt sit Pib; 
det bar op ad Floder, hvor Solen blir ræd for 

den skyggende Nat, 
der ruger bag Urskovens favntykke Stammer og 

Kæmpeblads Krat. 

Han sejred paa Havet, paa Floden, paa Sletten — og 

sejred han ej: 
saa stod der et Blodspor saa vide, hvor Fjenderne 

fulgte hans Vej; 
Atlanterhavsbølgen har fulgt Condottieren og 

fejret hans Dyst 
og rullet hans Saga forud for ham selv til 

hans Moderlands Kyst. 

Dér flagred hans Kappe, den hvide, mens Rødskjorter 

sprang paa hans Bud 
og sletted med jægervant Bøsse hver østerrigsk 

Blaabukse ud; 
og Pavens Lakaj, Maccaroniens Konge, sit 

Land maatte fly, 
mens, baaren paa Hænder, mod Himlen steg Folke- 

Diktatorens Ry. 

Hans Mærker staar blandt Appeninernes Kløfter, hvor 

Aloen gror, 
hvor Præster og Smaakonger rydded et Hi sig i 

Bødlernes Spor; 
hans Mærker gaar nordpaa, hvor Bildungs-Germanen bød 

Frankrig Goddag; 
han, Republikaneren, tog ved Loiren med 

Preussen et Tag. 

Han staar som et Under fra fornstore Tider, et 

straalende Spejl 
af Racens fuldtvirkende Kræfter, af alle dens 

Dyder og Fejl; 
han staar som en Gaade for Tiden, der dækker med 

Smaavitser helst 
sin ormædte Sjæl, — en Naiv, som har Troen ^ paa 

Ur-Grunden frelst: « 

Paa Folkets og Folkenes Retl — Han kan synes os 

fjærnt nu at staa, 
men knalder et Skud for den Sag, som til Tusind gør 

frygtløse Faa, 
da ser vi med Haanden paa Sværdet en Mand under 

Frontlinjens Flag: 
det er Garibaldi, som rykker i Marken paa 

Frihedens Dagl 



Leon Gambetta (og vi selv). 



Et Nytaars-Digt. 
1883. 






Thia was a man 
Shakspeare : Julius Cæsar, i V. Akti V- Scene). 



X ungt flytter Aaret frem den store Væv; 
usynlig sætter Mestren sig til Sæde 
og strækker Haanden ud og griber fat — 
paany der formes skal et virket Klæde; 
i Takt til Uhret skifter Dag med Nat, 
i Takt vi hører Foden Skamlen træde, 
mens Skytten jager og mens Spolen snurrer; 
og om vi jubler, græder eller knurrer, 
vi kan for Traadens Krydsning Intet raade, 
vi selv er Islæt kun i Mestrens Haand — 

og Billedet er Mestrens Væver-Gaade. 

Rundtom i det uhyre Værksteds Rum 
blir ophængt Gobeliners Billedrække, 
som aarlig øges; men fra denne Sum 
vil Aarene bestandig Dele trække; 

de vævede Tapeter skifter om 
for Smagens, Modens, Lunets, Livets Dom; 
kun de, der kraftigst »staar« i Stof og Farver, 
kun de, der ejer i sig selv en Magt 
at trodse Tiden med, blir ikke bragt 
den haarde Tid i Offer. Tiders Mænd 
der er, i hvem vort Ideal vi ære, 
mens Time skyller over Time hen: — 
de Billeder, dem lader Døden være I 

Og der er et, fra Væven nys udgaaet, 
ophængt paa Hædersplads, i første Række, 
Leon Gambetta, som han gik og stod. 
Et Folk i Sorg nu knæler ved dets Fod, 
mens Florets Flige Trikoloren dække — 
bag Floret pibler Frankrigs Hjærteblod. 

Et Folk i Sorg! — hvordan; en Konge død? 
et Nederlag, totalt, for Galliens Sønner? 
Statsbankerot, hvorunder Landet stønner? — 

er der en saadan stor og fælles Nød? 
Har Kansleren ved Spree paany udstrakt 
sin Jærnhaand over Rhinens gulgraa Bølge: 
Er med hans Horder Landfarsot i Pagt, 
er Brand og Mord v. Moltkes Mandstugt-Følge? 

Er Hr. Gambettas »Borger-Død« et Tab, 
som kan faa Frankrigs Hjærte til at bløde, 
mens Høj og Lav ved Baaren giver Møde — 
selv Krigsministren med sin høje Stab? 

Der er ej nylig nogen Konge død 
— forgæves »Tronen« paa sit Purpur venter — 
Finansielt har endnu det ej Nød, 
man svarer endnu Skat og hæver Renter; 
et Nederlag? ja, saadan maa man nævne 
det Tab, som Landet led Sylvesternat, 
da Dødens Jærnhaand med et Greb tog fat 
og knuste Frankrigs største Kraft og Evne. 



De stirrer frem mod os, de kendte Træk: 
se, hvad en blodløs Tid endnu formaar 
at lægge i sit Aftryk 1 Skæg og Haar, 
omend af Arbejds- Vintrens Rimfrost mærket, 
indrammer frodigt Smedepandens Knuder, 
bag hvilken Viljen holder evig Vaar*, 
en Sommer-Teint, af Øjets Ild forstærket, 
ombølger Kindens mejslet runde Puder: 
Faun og Vulkan i Bronce sammengydt. 
Ja, her er Blod i disse Aarer flydt. 

Arbejder-Blod, som ej til Jærnkur trænger; 

og disse Træk er ikke Livets længer 1 
Historien bøjer Blatdets hvide Rand 
og føjer til i Marginen den Linje: 
Leon Gambetta død. Han var en Mand 

Han var en Mand, af dem, som Seklet sender 

kun sparsomt frem, at røgte Seklets Bud, 

en Mand, som gav af fulde, runde Hænder 

sit Pund, sit Hersker-Pund, for Folket ud; 

de sorte Skygger fra et gravdømt Vælde, 

de kunde sværte ham med Hadets Sod, 

og Mobben slaa til ham med Avinds Nælde: 

Sligt ænsed ej Titanens stærke Hud; 

de Pletter, som en Grav-Rust paa ham satte, 

de Stænk, som fløj mod ham fra Gadens Skam, 

Alt tilgav han; selv kunde bedst han fatte 

det Had — han var jo Frankrigs »bedste« Barn. 

Tilbede Konger — i hvis Glans man soler 
sit eget kranke Jeg, det kan man let; 
tilbede Massen, paa hvis Haand man stoler, 
naar Magten kaarer selv sit Jeg til Ret: 
det Hyldestraab er tidt og nemt udbragt; 
men give al sin Tillid til den Ene, 
der, selv et Folkets Barn, er Folkets Magt, 
sligt Syn er sjældent paa en Folke-Scene — 
dog ogsaa den Tribut blev ham erlagt 



1 

Thi hvem har fulgt til Jorden denne Mand, 
hvis ikke det var »Frankrig«, hele Folket; 
ej Frankrig, som blev -bragt til Faldets Rand 
af den, hvis Ret Kardætscherne fortolked; 
ej Frankrig, som er kun en skimlet Gaade, 
en Hieroglyf om Magten af >Guds Naade«-, 
ej Frankrig, som i Nød og Vanvid blandet 
Petroleumsfaklen svinger over Landet — 
nej, Frankrig under Trikolorkokarden, 

et Folk paa Fremskridts Post i Borger-Garden. 



Han var en Mand, den bedste Søn i Landet 
af denne Moder, hvem han skænked Alt, 
til hvem hans Kærlighed var ren, ublandet 
som Genueserbugtens havblaa Salt*, 
til denne Moders Gunst hans Ungdom bejled, 
da Lidenskaben flammed af hans Mund, 
for hende har han kæmpet, sejret, fejlet, 
hun fik hans Dødssuk i hans sidste Stund*, 
til Gengæld gav hun ham en Vægt at bære, 
en Atlas- Vægt, som fordred helt en Mand, 
og nys hun viste ham den sidste Ære: 
at sørge for haiii med sit hele Land. 

Der sad det Atlas-Hoved paa hans Skuldre, 
som Bismarck frygted — om han kender Frygt — ; 
OS t>ag hans Stemme, kunde den end buldre, 
«n Resonansbund laa af Verdenskløgt ; 
^j var han Udvalgs-Sliddets Nøddeknækker, 
men Skaber var han af en Folke- Aand. 
»Nu tordner Jupiter!« — i Salens Rækker 
det lød, naar han til Lyd slog ud med Haand. 

De hørte denne Stemme, som man hører 

tilsøs, ombord, Chef-Kommandørens Ord*, 

født var han fra sin Moders Liv til Fører, 

en Hersker, som paa Herskerkaldet tror*, 

Fritænkeren, hvem skumle Præster spotted, 

mod hvem sig Pøblen, vildledt, sammenrotted 

som mod en madkær, magtbesat Tyran, 

han troede paa sit Folk, dets Kraft, dets Mod, 

dets Evne til at give Sonebod 

for Slægtens Tvivl og Last. Han var en Mand. 

Ja sandelig, han var en Mand som Faa. 

Stort saa' han paa sit Folk, sin Tid, sig selv; 

af Ungdomsbrusets stride Gærings-Elv 

han tugted op sig til et Maal at naa. 

Fra Utopiers Verdner rev han løs 

:sit Skarpsyns Blik; mod Verden han det retted, 

og mens alt Krimskrams han paa Tavlen sletted 
og efterskrev med fast og myndig Haand, 
hvad Loven fordred — saa var dog hans Aand 
et Kærligheds Asyl: han glemte aldrig 
de Stakler, som i Krogen sad og frøs. 



Han var den største Kraft, som Frankrig ejed. 
Som ene Mand Armeer op han vejed*, 
Armeer stamped han af Jorden frem, 
at kæmpe og at dø for Hus og Hjem; 
han var en Løve, som med Løvemod 
sig stemmed imod Nederlagets Flod 
og stævned Strømmen — til han kunde lære 
sit slagne Folk at slaas og dø med Ære. 

Han var — som Sokrates — en »god Soldat«. 

Soldat, javel, men ikke »Militær«; 

han saa' i Folket ej Lansknægtes Hær, 

han saa' et Folk i Vaaben, og han troede 

paa denne Hær; — derpaa hans Magt beroede. 

Man dømmer for og mod; men over Alt, 

hvad om hans Diktatur er vidt fortalt, 

staar lysende hans Friheds Værn og Vagt - 

• 

derpaa beror Gambettas største Magt. 

Den gav hans Fantasi de brede Vinger, 
som Shakspeare, Milton, Byron, Hugo har: 
de Slagfjær var det, som hans Stemme bar 
vidt, som naar Notredamens Klokker ringer*, 
den drøned i hans Lungers hvalte Bur, 
den skingred i hans Strubes Bronce-Lur, 
den funkled i hans ene Odins-Øje, 
den kunde sprænge Slaa og vælte Mur: 
for den vil Saga stumt sit Hoved bøje. 

Og det er den, som i Berlin man frygter, 
i Moskwa, Wien, i Rom, St. Petersborg, 
hvergang det trækker op med Seine-Rygter 
og volder Konger, Czar og Kejser Sorg; 
den er det, som Evropas unge Jord 
vil suge ind igennem alle Porer, 
den spirer overalt i Syd og Nord — 
hvor man ej bare over Pjank sig morer. 

Det er ej denne »Hydra«, vidt og bredt 
en Bussemand for Børn og gamle Koner, 
hvor Folk fornøjer sig og har det fedt 
og go<^t i Skærm og Ly af gamle Troner; 
det er ej Mord og Brand og Herrefærd 
af Demagoger og af Lazaroner — 

det er en Magt: i Skeden gemt et Sværd, 
der løftes under Folkets Hymnetoner. 

2* 

Det store, brede Borgerskab gør Vej 
for dette Sværd-Symbol, som Slægter dyrke; 
det drages ikke ud: behøves ej, 
trygt hviler det, kendt med sin egen Styrke. 
Løft højt for Fyrste eller Præsident 
det gyldne Greb, af Alle sét og kendt — 
det blinker manende med Friheds-Syner; 
men ve, ja vel naar engang Klingen lyner I 

Ve Despotiet, Herrerne deroppe, 
som lægger sig paa Privilegiers Puder 
og sér paa Folket ned fra Skyers Toppe, 
»født« til at herske som Olympens Guder; 
ve disse Guder! — lad dem se sig for, 
at ikke Herligheden br^t forsvinder. 
Frihedens Gud er en; hans Vagt er vor, 

vi er hans Borgerskab, Trældommens Fjender. 

Ve Despotiet, Herrerne dernede 
fra Gadens Smuds — om det er selvforskyldt, 
om Dovenskab og Last har bygget Rede 
og flasket op King Mob i Niddets Byldt; 
ve denne »Konge«, pønser han paa Krig, 
paa Nævens Privilegiums-Magt alene: 
det brede Borgerskab staar paa hans Lig 
og jorder Mobben under Gadens Stene. 

Det store Borgerskab, de brede Lag, 
aflejret, geologisk, af Kulturen, 
hvis Liv er som en fortsat Arbejdsdag, 
som. nødig løber Panden imod Muren, 
som føder hine Guder højt paa Toppen, 
som giver dagligt Brød — og Tiigt — til Mobben, 
som Verdens Kredsløb ved sin Flid betinger, 
hvem Videnskab og Kunster laaner Vinger, 
som længe, sejgt, sig lader Alting byde, 
hvem dog tilsidst Extremerne maa lyde — 
det brede »Mellemlag«, det er Soldat, 
Lovgiver, Arbejdsmand i Tidens Stat, 
en blandt Historiens sundeste og stærke: 

det bærer nu Leon Gambettas Mærke. 



Der falder Glimt fra dette Ligtogs Fakler 
saa viden om. Hans Lig gør ej Mirakler, 
hans Liv har næsten sét Mirakler gjort. 
Nu er han gjemt dér bag den store Port, 
de fine Folk gik hjem og de smaa Stakler, 
den sidste drejed hist bag Hjørnet om^ 
Pladsen er tom. 
Der falder Glimt paa os fra Følgets Fakler. 



•^ 

Paa os, som sidder her højt op mod Nord. 
Vi har jo ogsaa stedet ham til Jord, 
han var jo blandt vor Ungdoms Idealer, 
og vi har vandret i hans Løve-Spor — 
som Mus, javist; dog var vor Ungdoms Drøm 
at følge ham i Kampens stærke Strøm; — 
den Strøm er sivet ud i smaa Kanaler. 

Vi rødmer; og med Rette. Hvilket Syn. 
dengang i Kreds vort Øje fanged Lyn, 
naar Bladet bragte os Gambettas Taler. 
Hvor var der Haab, Begejstring, Jubel, Trods 
og Løvemod; — hvem skulde se paa os, 
at vi gaar rundt endnu med Løvehaler .f^ 

Dog var det os — og vi var unge da — 
som raabte højt og kækt et dansk Hurra 
for den Gambetta, som sin Landstorm rejste; 
da var det, vore Gamle sammen slog 
de valne Hænder: han var »Demagog«, 

og kun som saadan Frankrigs Flag han hejstel 

Nu har de sadlet om. Han er jo død 
og skrinlagt, nu har det ej nogen Nød — 
paa Mindets Eng kan Løver frit man tøjre; 
nu har hvert Blad, som røber lidt bon ton, 
rejst ogsaa ham et Mindets Pantheon — 

man taler om en Sølvkrans fra vort »Højre«. 

Ja spotte kan vi; det har vi ej glemt, 
og det er snart det Hele, vi har lært os, 
og det er i det Hele taget nemt, 
og det har ingensinde faldet svært os*, 
men i vor Spot der sidder som en Braad. 
den vender dybt sin Spids imod vort Hjærte, 
den stikker, gør den; vi er nær ved Graad — 
med Vittighed vi dulmer Saarets Smærte. 

Vi spotter vore fri Institutioner, 
at de kom over os i saadan Snup, 
vi spotter vore Grever og Baroner, 
at ej de gør en Gang et rigtigt »Kupe, 
vi spotter vore Bønder, at de lader 
sig træde paa af hver en Herremand, 
vi spotter København, at paa dens Gader 
vi ej en Gadekamp kan faa istand. 

Vi spotter dem, som har vor Grundlov givet, 
vi spotter dem, som vil den fra os tage, 
vi vil nok værge den — men, Kamp for Livet? 
det var jo Spot og Spe, nej Død og Piagel 
skønt vi er halvt en Invalid, en »KriippeU, 
saa har vi dog til Spot saa stor en Trang, 
at vi gør Nar ad dem, som faldt ved Diibbel, 
og dem, som vil derover næste Gang. 

Hvor ender Sligt? J^i, Svaret er kun et*, ~ 

alt sidder nederst vi paa Skolens Bænke, 

men vi har valgt dét Motto: »Lige fedt> 

hvad saa de store Drenge om os tænke!« 

Nuvel, ad Bakken ned i Lunte kør vi, 

vi vil ej høre, føle eller se: 

saa lad os æde, drikke da og le 

og glemme Sorgen — thi imorgen dør vib 



Men om saa var: en Død kan være skøn. 
Man bør ej slutte ved et Ædegilde 
til Sangens Toner: »Skoven er saa grøn«, 
hvad eller »der er Sjov ved Kirstens Kilde« ^ 
Hvorfor ej heller, Messieurs Herremænd, 
jer gamle Fane frem og Sværd fra Lænd 
og hugge Borgerskab og Bønder sammen? — 
det var dog mere Fryd og større Gammen^ 

Hvorfor ej skyde lidt paa Folket heller 
og jage »Thinget« hjem fra Kristiansborg, 
og derpaa lægge an en Landesorg, 
som fra jert Gods til Hessen-Kassel gælder ^ 
hvorfor ej rejse Holstens Ridderskab 
og piske os med gode Brændenælder 
og hænge hver en journalistisk Flab, 
som altfor vindigt i Avisen spræller? 

Hvorfor ej skænke os til Czaren straks? 
— vi har dog ingen Nihilister blandt os, 
om og ved sidste Valg vi i en Slags 
anstiikken Tilstand hist og her befandt os; 
hvorfor ej dele halvt med Oskar og 
med Bismarck — saa var der jo Ende paa 'et; 
det falder straks lidt tungt maaske; og dog, 
hvem véd? Saa var jo Krisen overstaaet. 

Naturligvis blev Godserne som før, 
med Majorat og Stamhus og de Dele, 
i eders Slægter. Naadens aabne Dør 
var svensk og tysk* blot — ; det var jo det Hele*, 
en slig »Omvæltning« kunde I vel taale, — 
det danske Korn, som I er opfødt paa, 
det kan sig sikkert nok med Sverigs maale 
og selv i Tyskland sig en Køber faa. 

Hvad eller — hvorfor ej, I sejge Bønder, 
som staar saa støt og fast i Thingets Sal 
og ler ad hver politisk grøn Begynder, 
der varer ad Jer ... nu velan, saa tall 
Tal ud, i Fremtids Stor-Syns Navn 1 nævn Ordet : 
Et enigt Skandinaviens Republik I 
slaa ikke Knips bestandig under Bordet — 
om I Forlov af Førerskabet fik. 

I har en Medskyld — glem det ej — at bære; 
den tynger Jer, vi véd det Alle godt: 
I skulde værne hele Folkets Ære, 
dertil blev I kaldt ind paa Kongens Slot. 
I værner om en Stand — nuvel, den trænger 
til Skærm mod Overgreb af Herremænd, 
men Folkets, Danmarks Flag faar dybe Flænger; 
og Holger Danske — ja han sover end. 

En Langhalmstærskning være kan nødvendig 
— de »Fødte« har jo ogsaa Plejl i Haand — 
men disse Slag om, hvem der mest behændig 
kan »slaa et Slag« — de lammer Folkets Aand. 
Det Hele skal ej være blødt og yndigt, 
et enigt Fælles-Sukkerkogeri: 
vel sandt! men, slaa sit Land itu, er syndigt, 
og Medskyld i den Lands-Synd, det har /. 

Husk, vi er modne Mænd nu, som skal lære 
det næste Slægtled op i Borger-Sind; — 
hvor skal vel Slægtens Baad for Vinden bære, 
naar der skal krydses stadig bi de Vind? 
Hollænder-Skuden ligner vi, den gamle, 
som med Forbandelsen om Spejl og Stavn 
i Blinde maa sig over Havet famle 

og har ej Flag, Kompas — og ingen Havn. 

Ak, det er Digtersyner 1 vil I sige. 
Maaske: men Syn for Sagn vi ville faa 
den Dag — hvem véd hvor snart — da Danmarks Rige 
for Kævlets Kræftbyld kunde ej bestaa. 
Et ydre Stød kan heles, men det indre 
jævnt væskende, betændte Tvedragts Saar 
vil spotte Lægens Kunst og fieisen hindre — 
spørg kun den Læge, som sit Kald forstaar! 

Spørg ham, Leon Gambetta. Lad hans Minde 
— mens end de Bedste blandt os tænker stort — 
lad det kun tromme mod vor Ørehinde, 
til vi faar op vort Slægtleds Regnskab gjort. 
Med Vaaben faar vi aldrig Tingen klaret, 
dertil er vi for jævne danske Mænd*, 
saa maa vi række Haand mod Haanden hen: 
Forsoning maa vi ville — det er Svaret. 

Hvem skal begynde? Spørger vi derom, 
saa sker det aldrig. Har du Hjærte, kom! 
og elsker du dit Land: vær ikke bange. 
Er du af Adel, da kom tvende Gange, 
og er du Bonde, Landets Muld og Kærne, 
da søg dig selv mod den Beskyldning værne: 
Du klæber altfor meget ved dit Muld. 

Giv, som hin store Franskmand, af en fuld 
forsonlig Haand, hvad Hjærtet byder give: 
Glem Parlamentarismens Naalestik, 
den lille Statskunsts Kradsuld-Mekanik, 
søg Landets Flag med Mandens stolte Blik 

saa er Gambettas Aand hos os ilive. 



Og har du. Bonde, skønt din Sans er sund, 

din Tanke klar, din Haand af Arbejd adlet — 

har du sat Oldtids Drageskib paa Grund 

af Harm, fordi din Færd som »plump« blev dadlet, 

har du, af Junkertrykket haardt belastet, 

i Mod-Tryks Krigen ind dit Opbud kastet, 

beredt at føre denne Krig »til Ende«*, 

og vil I, Herremænd, bestandig vende 

det skæve Blik mod Folkets bedste Eje, 

beredte til ad Lovens Smugler- Veje 

at snappe os en Dag vor Grundlov bort: 
saa sig det, sig det klart, brutalt og kort I 

Da maa »vi Andre« som én Mand os samle, 
da maa vi frem for Danmarks Fælles-Sag, 
da tør vi ej tvivlraadig længer famle — 
da danner vi Gambettas aibrede Lag«. 

Da gaar det op i store, lyse Drag 
for Handelsmanden bag hans Pult og Bod, 
for Arbejdsmanden, om kun Fod for Fod 
sit Brød han vinder under ærlig Sliden, 
for hver Student, hver Kunstner, stor og liden, 
for Videnskabens Talsmand og Forkynder, 
for dig, for mig, et Menneske, en Synder, 
men trods al Brist og Synd en Patriot: 
da gaar det op for os, de »nye Lag«, 
at Danmarks Sag er Kærlighedens Sag, 
at Danmarks Politik ej saa tør drives, 
at den blir Folkets Herre og Despot. 

Da vil vi sige til den unge Slægt: 
Vort Land er lidet: elsk det desto mere; 
vort Land er udsat: læg paa Værnet Vægt; 
af Faa vil Mod og Mandstugt danne Flere; 
øv Jer i Vaaben, Sligt gør Slægten sund, 
drøm ej om Krig, men frygt den endnu mindre; 
vi staar paa Danmarks, paa vor Moders Grund: 
ve os, kan ej vort Blik ved hendes tindre! 

Elsk hendes Mangler; dan dem, skaansomt, om 
ved bedre Viden til Fuldkommenheder; 
frygt hver en kunstig indført fremmed Dom, 
der vil slaa op sig til vor Moders Leder, 

men frygt ej for at holde op som Spejl 
de »Bedstes« Liv i Verdens store Lande: 
lad hende sætte under det sit Segl, 
og tryk til Tak et Kys paa hendes Pande. 

Den er nu furet ^ ak, hun er ej ung, 
hun er ej glad, den haardterfarne Kvinde; 
skal hendes Aften gøres dobbelt tung, 
fordi vi ej et Samlings-Ord kan finde? 
Vi maa i Orden 1 lad de »nye« Lag, 
de »brede« Lag, med Kærlighed til Mærke 
tæt fylkes omkring Danmarks gamle Flag: 

saa dør vi ej — thi det gør ej de Stærke. 



Grundtvigs Hundredaarsdag. 



Hollandske Kyst. Vlissingen; Septbr. 83. 

11 er, hvor de store 

Floder falder i Havet, 

førende med sig 

en Flaade af Skibe, 

de store, brede, 

rige Vandveje, 

der øger Oceanets 

vældige Kredsløb — 

her vil jeg digte Barden hans Drapa 

Nedad Floden 
stævner en Fuldrigger, 
Kølen dybt i det Skjulte, 
Flaget højt mod Himlen, 
Kurs mod Havet 
det uendelige; 
en Flaade følger 
af Schuyter og Finker 

Pramme og Lægtere, 

Ku fifer og Tjalker, 

Tjenere under 

den store Handelsdrift, 

Følgesvende 

for Fuldriggeren. 

Da Havet er naaet, 

løfter Skibet i 

for Brisens Aande . 

de hvide Sejlvinger ^ 

Skibet løftes 

paa Dønningens Bredryg, ^ 

bort det glider I 

mod fremmede Verdner — | 

Kuffer og Tjalker, I 

Schuyter og Pinker, 

hele det tjenende 

Fladbunds-Følge, 

standser ved Tærsklen, 

tør ikke følge. 

Men end i Natten, 
da Disen falder, 
skimtes derude 
som en lysende Gnist 
i Mands Hjærne 

Skibslanternen 
den roligt brændende*, 
det er det store 
Skib, der skrider 
sin Kæmpegang over 
Dybdernes Verden — 
og Følget paa Floden 
rokker og nikker 
i Takt til Ebbens 
faldende Bølger: 
Hil dig, Høvding! 



Han var af Legem 
som Egen i Skoven, 
men ingen Træmand, 
der staar kun paa Stedet; 
lige til Grænsen 
for Afsind gæred 
Drifter og Syner, 
stærke, dunkle, 
dybe, sælsomme, 
i Kæmpens ynglinge- 
friske Hjærte. 

Var der end Taager: 
nuvel, man kan leve 

hjærtevarm, barnefro 

og dog som Mand 

i Taagens Verden; 

nu raabes med: Klarhed! 

som Rejer paa Gaden — 

men hvem sér klart? 

mon de, som fryser? 

Triste, blodarme 
smaa Filosofer, 
der presser en syrlig 
Drik af Visdommens 
græs-grønne Druer: 
vent, til de modnes, 
hvad eller gør som 
den Gamle, der brygged 
jævngod Most af 
Folkets egen 
duftende Æblegaard. 



Han var en Tænker, 
som Luther var det; 
Pindehuggerne 
skød han til Side 
og planted sin brede 
Pegefinger 

paa Folkesprogets 
levende Bogstav: 
Ordet er Livet 1 



Som Præst, som Gransker, 

som Digter var han, 

hvad nu fast synes 

en Borgstu' Fabel; 

nu spidses Pennen, 

og Ordet sigtes, 

mens Læben snærpes 

sursød-bitter: 

hans Bonde-Læbe 

lod Ordet flyde, 

og Pennen dansed, 

mens Guder og Helte, 

hedenske, kristne. 

Alfer og Nisser, 

bidende Slagord 

fra Sagatiden, 

Profetier 

fra Testamentet, 

spøgende, lune 

Legestu' Løjer 

dansed med Pennen 



3* 

Og flød med Ordet 

som Blomster, der flyde 

ned ad en Strøm 

og spredes i mange smaa krusede Hvirvler. 



Jeg lodder ej Dybden 

af Præstens Tro*, 

dertil staar jeg udenfor selv. 

Stundom syntes 

han mig Profeten: 

Ildsluer bølged 

under hans Bryn, 

og det var, som en Reformation 

skulde avles paany 

af denne Præste-Skjiald ; 

men ofte saa' jeg 

Profeten svinde 

bag en Sky af Skjaldeord, 

sære, folkebetagende, ' 

men dunkle. 

Stundom tænkte jeg: 

Synd og Skade, 

at ej denne Gubbe 

fremstod for tusind Aar siden, 

Odins, Thors og Frejrs Præst, 

der førte sit Folk 
med Sværd i Haand 
til Hærtog mod Roma. 

Og atter, naar Skægget 

skred som en hvid Elv 

ned ad den side, sorte Fløjelsdragt 

og han hæved den tunge Arm 

og Haanden halv knyttet: 

da saa' jeg en Elfenbenskrumstav 

krystet af Haanden, 

en Ærkebisphue 

trykket om den brede Pande; 

Ringen paa den kødfulde Finger 

funkled og lyste 

Band og Velsignelse 

skiftevis over de vaklende Sjæle. 

Men han var Bisp i Danmark 

lang Tid efter Hedenold, 

lang Tid efter Pavevælde, 

og, ak, 

lang Tid endog efter Reformationen. 



Her fra den fremmede Strand 
lader jeg Blikket glide 

tilbage til mit Land: 

Velsignede Dul . 

lidet som Du er, 

sønderrevet af Havet, 

sønderrevet af Fjendens Haand, 

sønderrevet snart af dig selv — 

velsignede Du! 

Taaren staar i Øjet, 

naar jeg tænker paa din Fremtid 

blød, yppig, bøjelig, 

sart som en Jomfru, 

der, krænket af Voldsmand, 

sønderriver sit eget dejlige Bryst. 

Han elsked dig, 
den gamle Barde, 
der elsked Kvinden 
som han elsked Gud^ 
Ingen har sagt dig 
sit Livs Kærlighed 
i saa varme, store, 
mildtbevægede, 
stoltmanende 
Ord, som han. 

Derfor vil du mindes 
ham længe, længe. 

Kvinden elsker ikke 

de kolde, klare, 

slebne, aaleglatte 

Mænd med Tvivl i Hjærtet. 

Falde kan hun 

for deres Kunster, 

men hun hader sin Forfører 

selv under hans Favntag. 

Ejheller hun elsker 

den plumpe Bejler, 

der bøjer hendes Vilje 

ved at sulte hende ud, 

medens han viser hende 

de fyldte Fade 

i hans eget Hus. 

Kvinden vil have Hjærtet; — 

han havde Hjærte. 

Og fremfor Alt: 

i hvad han saa', 

i hvad han granskende, 

troende, digtende 

viste frem for sit Land 

som sin Sjæls Foster: 

hans Syn var stort. 
Stort han saa' 

paa Nyt, paa Gammelt; 

hans Liv blev ført 

— under Ungdommens Kamp, 

Manddommens Virken, 

Oldingens Hæder — 

bredt, lyjJt og rigt. 

Nu kløver vi vor Bøgeskov til Pindebrænde. 

Hil Egen, som staar i 

uanfægtet gennem Tiden 
med Træ i sig 
til en Fuldrigger 1 



Martin Luther. 

1883. (Novbr.) 



I. 

11 vad er det for en vældig Flod, 

som breder sig, som Fod for Fod 

— idet dens Vælde gi'r den Mod — 

højt op ad Kirkens Sokkelstene stiger? 

og hvad er det for djærve Mænd, 

med Ild i Blik, med Sværd ved Lænd, 

som strækker Haanden ud i Spænd 

og maaler prøvende, hvor Strømmen stiger? - 

Hvad er det for en mægtig Flok, 

med kødfuld Kind og sparsom Lok, 

med Elfenbenets Hyrdestok 

i Haanden, der knap knyttes kan for Ringe? 

ja, hvad er det for Verdensmagt, 

der trækker stolt paa Kirkevagt, 

og giver stolt paa Strømmen Agt, 

og smiler, naar dens Hvirvel skyder Ringe? 



1 

Hvad er det for en Markeds-Tid, 

hvor Kirken tigger Hvid paa Hvid 

af Borgermandens sure Flid, 

og kan dog ej faa tigget Dyngen sammen? 

hvad er det for en Alvors-Stund, 

hvor Riddersmandens Støverhund 

i Skoven gaar med slatten Mund, 

mens Ridderen med Munken gaar tilsammen? — 

Hvad er det for en Luftning sær, 

hvori der spores Lud og Gær, 

hvori det lugter fjærnt og nær 

som hos en Bager, hos en Sæbesyder? 

hvad er det for en modig Krop, 

som slaar en ny Slags Grovtbrød op, 

men vasker først, fra Taa til Top, 

sig ren, mens Badevandet stedse syder? 



II. 

Han tog sig et Bad i den hellige Skrift, 
saa stod han ren til den store Bedrift — 
saa stor, at den næppe kan fattes: 
det vældige Tempel med fjældhøjt Kor, 
hvis Hvælvinger spænder den halve Jord, 
hvis Menighed dybt paa dets Almagt tror 
det skal af et andet erstattes! 

Han slog paa dets Porte sit Grovtbrød op^ 
det fo'r som et Slag gennem Mængdens Krop — 
dér stod nu hans »Theses« at læse: 
de læste med Haanden af Angst paa Bag; 
de læste, den første, den anden Dag, 
da bley der en Jubel, et tordnende Brag — 
men Tetzel pudsed sin Næse. 

I Vatikanet de fik en Skræk, 

thi Leos Kasser var tomme; 

St. Peders Stol skal ha' nyt Betræk, 

det koster i dyre Domme ; 

det koster at flikke de gamle Ruiner, 

det koster at klæde de ny Konkubiner, 

det koster til Virak og Røgelse: 

tvi dette sachsiske Spøgelse I — 

Leo, vor Tid er vel omme? 

Men Leo han sad i sin Stol og lo: 

Ej ej, min Tro, 
den Munk han er ej af de bange 1 
Vi give kun Stunder: han løber sig træt; 
saa trækker paany vi de Fisk i Dræt — 
St. Peder forstaar dem at fange! 

Fra Munken en Skrivelse Paven faar, 
da smiler den hellige Fader: 

Saaledes bestandig i Verden det gaar, 
først klapper — saa klipper man sine Faar; 
Munkene kævles — Kirken bestaar, 

Vorherre vor Skyld os forlader I 



III. 

De brødes i Dage, de sloges i ti, 

de fægted i fjorten tillige, 
men hvem der gik af med Sejren udi 

det Slag — det var svært at sige. 

Hr. Eck han er sig saa lærd en Mand, 
han kan sine Finter paa Remse, 

skarp er hans Tunge, stærk hans Forstand, 
og han stikker saa hvast som en Bremse. 

Han kan Scholastiken paa Fingrene ti, 
paa Langemand, Guldbrand og Tommel, 

han pløjer og harver et helt Litani, 
og gaar efter med Svadaens Trommel. 

Det hagler med Aflad, det lyner med Bod, 
og saa kommer Skærsildens Torden, 

han støder med Arm og parerer med Fod, 
saa Sveden ham damper af Skjorten. 

Han er som den romerske Kirke selv, 

velnæret, velbygget, vægtig; 
hans Røst er et Orgel i Brystkassens Hvælv, 

han er mandig og myndig og mægtig. — 

Dér staar Broder Martin, et duvende Vrag, 

af Faster og Spægelser hærget*, 
det er, som den Anden skal slaa ham i Kvag — 

men saa løfter i Haanden han Værget. 

Han slaar som en Kæmpe, han slaar som en Mand 
han véd næppe selv, hvor han rammer, 

han véd, at han kløver en romersk Forstand — 
men hans egen faar blodrøde Skrammer. 

Hvor dybe, han véd ej-, langt mindre han ser, 
af hvad og hvordan de skal læges; 

da gløder en Gnist i hans bævende Ler: 
han véd, det er Slut med at spæges. 

Og som de nu skifter i Munddysten Hug, 

han hører — og lytter til Tonen — : 
det ringer derud gennem Domkirkens Glug — 

det ringer til Reformationen. 

IV. 

Op, alle Mænd, som Gud har skabt, 
ja skabt dem i sit Billed! 
Vi giver ej for Satan tabt, 
om nu han frem sig stilled — 
om klædt i Kirkens Skrud han stod 
og logred med sin Hale: 
vi trodser ham, vi staar ham mod, 
os skal han faa i Talel 

Klemt højt med Taarnets Klokkemalm, 
ring ind en dagfrisk Morgeni 
I Wittenberg ej tærskes Halm, 
som hist paa Roma-Borgen — 
i Vatikanets Højenloft 
de skærer deres Penne: 
men her staar Mænd i Panser-Koft, 
os skal de lære kende! 

Kanonisk Ret og Kætter-Bul, 
de skræmmer ej den Stærke, 
han drives ej af Staal, af Guld, 
af Band fra Fanens Mærke; 
hans Ret er ham Guds frie Ord, 
den Ret kan Hvermand have — 
nu kaster Handsken vi paa Jord 
mod Romas lede Pave! 

Han tåled stolt, og stolt han stod 
i Læsemester Koften, 
han bar ej Sporer paa sin Fod, 
han bar ej Sværd ved Hoften: 
i Brystet bar han Folkets Tro, 
og Bondens Kraft i Armen, 
dybt, som hans lyse Øjne to, 
laa Barnet gemt i Barmen. 

Ved Baalet stod den stærke Mand, 

i Haanden klemt en Rulle: 

den vied ham til Baal og Brand, 

den pavelige Bulle; 

men Luens Fingre spændte den, 

ej Snor, ej Segl de levned, 

og Martin Luther brændte den — 

og Johan Huss var hævnet 1 



Å 



Beethoven. 

(Niende Symfoni). 

Aaben Strand. Et Næs skyder sig frem i Havet og overskylles af 
Braadsøerne; en Mand ses kæmpende i en ussel lille Baad med Søerne; 
langt ude stikker Masten af et Vrag i Vejret. Himlen er overtrukket 
af tætte, mørke Skyer, der strækker sig lagvis ned efter imod Hori- 
sonten og blot levner en klar, kold Lysstribe yderst ude, hvor Hav 
skiller sig fra Luft. Strandfuglene skriger. 

Strandfuglene: 
Hu— il hu- il 
Det er Fiskevejrs Fart, 
det er Luftgymnastik af en Dædalus-Art *, 
først ned gennem Dalen, saa Hop I over Toppen — 
det er heldigt for os, vi har Vinger paa Kroppen 1 
Den Gamle han skummer og raser idag, 
^S ^^S h^^ ^^^ faaet til Frokost et Vrag: 
Grib os, du Gamle! — Jo pyt, jo pyt; 
Du blir for Desserten til Middagen snydt 1 

En ærværdig Maage: 

Fandens til Unger I De kror sig, de Smaa. 
saa snart de kan Volter paa Slapline slaa: 

Fik Jer den Gamle først fat engang — 

Ja Gu' blev der Slut paa den kæphøje Sang I 

Fiskeørnen: 

Stærke Svingl 

Hvile paa Flugten, med Fødderne strakte*, 
hvem vil Forældrenes Lærdom foragte? 
Øjet mod Dybet, Vingen mod Sky: 
Kunsten at flyve blir altid nyl 

Albatrossen: 

Naar der er langt fra Land: fra Skær og Klipper, 

men og fra Havn, hvortil Du trygt kan ty — 

naar ingensteds dit Blik kan øjne Ly, 

naar Styrken slappes, naar din Evne glipper* 

hvad gør Du da? — 

Har ej en Fond fra Hvilen op Du sparet, 

som han, hvis Nøddeskal paa Bølgen vipper — 

ja, Flyver, da blir Du mig skyldig Svaret 1 

Der er en Magt, hvis Favntag ej Dig slipper: 

Du kender den. Spørg ej, hvor den kom fra I 

Stormen. 

Væk — væk — vækl 
Her er susende Vind i Pose og Sæk; 
her er Pauker og Piber, Basuner og Bas, 
Klokker af Glas, 

4 



so 



Hakkebræt, Giger og Harpe — 

her er Hvin, af de skærende, skarpe 1 

Her er Dødningedans 

tillands og tilvands; 

her er Stormen med Spillemænd ude — 

vi var sidst ved den stejlede Skude. 

Den er brækket og knækket og brudt i sin Rad^ 

Da den skilte sig ad, 

gav vi »Touche« den, af Træ og af Messing; 

og den vred sig i Vellyst — i Vaande kanske — 

det var sært nok at se — 

og saa sank den med Rejling og Essing. 

Braadsøerne: 

Haardt mod Haardtl 

det Motto var vort 

fra det gryende Tidevands Mørke; 

Slag mod Slagl 

fra den glødende Dag, 

da Jorden fik Bugvrid af Tørke; 

Fatum rejser sig kæmpestor 

op fra det Hav, som kan sluge den Jord^ 

der steg af de vigende Vande: 

Aldrig han lo, ejheller han græd — 

Hvalen flygter for Fatum ræd, 

naar hgin viser den iskolde Pande. 



i 



i 

I 

Stemme fra Havet: 
Ingen har set mig, 
Alle kender mig; 
Alle frygter for mig — 

Jeg for ingen. 
Tusinde Lodder har kradset mit Bryst, 
ingen Ziffre har naaet min Bund; 
Alt Liv udgaar af min Mund — 

Jeg er Døden. 
Intet Liv har jeg dræbt 
uden, hvad som ej mægted leve; — 
Lovens Tavler ligger paa min Bund: 
hent dem herop 1 

Jeg er Livet. 



Braadsøerne: 

Hil Dig, vor Gamle, 

som ingen Alder kender 1 

Fra Dig har vi Styrken, 

fra Dig de haarde Hænder; 

Din Sæd har avlet, 

hvad Jordens Blikke blænder: 

Skønhedsgudinden 

med de bløde Tigerhænder. — 

Hvad er vor Vælde 

mod denne kælne Dues? 



4* 

For den maa vi skælve, 
for den maa Bølgen blues; 
den vil erstatte 
vor Magt, saa tidt vi kues : 
Skønhedens Vælde, 
den tigerbløde Frues I 

Stormen. 
Hejda, sæt nu det Horn for Mund 
og blæs af de Blæsebælgs-Lunger I 
det bliver saa dejlig en Bryllupsstund ; 
der avles i Mørkets Grund 
et Troldkuld af Unger. 

Lyst og Længsel — og Løgn og List, 1 

saadan er de Rollingers Navne; j 

naar blot der er gaaet en Ni-Maaneds-Frist : 
saa har vi dem ganske vist 
som slugvorne Ravne. 

Blæs det Kuld over Verden ind! 

saa pyntes med Strandinger Stranden: 

de Skuder, som stævned en saadan Vind, 

faldt splintret i Pind ved Pind 

som Vrag fra hinanden I 

Den Kæmpende i Baaden: 
Fordi min Skude gik nedenom I 

og Døden over mit Mandskab kom, 

fordi mit Gods og min Ejendom 
i Brændingens Kløft blev begravet, 

fordi det gik, som det ofte gaar: — 
jeg føler dog end, at min Kraft bestaar 
til Kamp imod Stormen og Havet. 

Jeg véd jo dog, hvad os tjener bedst: 
vi blev ikke skabte til Gilder og Fest, 
nej, tvungen vi blev paa en vælig Hest 

og Tøjlen i Haanden os givet: — 
saa krum Dig, Ganger, saa meget Du vil, 
jeg lægger Dig Schenkel og Sporen til; 

vi rider, forstaar Du, for Livet! 



En stor Sø slaar over Baaden, ligesom den er i Landingen. Den 

Kæmpende kastes ud, brydes med Brændingen, og naaer op paa fast 

Grund, hvor han af Udmattelse synker om. 



De barmhjærtige Søstre 

nærmer sig, løfter den Liggende op og bærer ham op igennem Klit- 
ten, ind igennem es Have til en klosterlig nende Bygning, fra hvis 
Terrasse en vid Udsigt ind over Landet med fjæme Bjærge, Skove, 

Slotte, Ruiner, Floder, Marker og Søer. 



Forstanderinden: 
Saa ville vi bede. Begynd, begynd! 

En Søster: 
O Fremmede, svar er din Synd . . . 

Forstanderinden: 

Forkynd 
ham Naaden og Frelsen! spring Synden over; 
væk ham med Vinl han sover. — 

En Søster: 
Jeg rækker Dig Naadens forløsende Skaal — 

Søstrene: 
Ha ha, ha ha; Jomfru Litermaall 

En Søster: 
Din Synd er den, at Du trodsed vor Magt I 

Søstrene: 
Han vaagner, det Lam. Giv Agt, giv Agtl 

Den Kæmpende: 
Hvad ser jeg ? Nonner .... I 

Søstrene: 

Se om igen! 

Forstanderinden: 
Musik og Dans 1 — Din Haand, min Ven I 

Musik: 
Milde, bløde Fløjtetoner — 
skræk ham ikke, før ham stille 
bort fra Rædslens kolde Zoner 
hid, hvor varme Straaler spille; 
stryg ham dunblødt over Panden, 
nærm hans Mund til Bægerranden, 
fyld hans Tanker med jert Digt: 
Fløjtetoner, gør jer Pligt I 

Dans: 
Hvide Lin og sorte Klæder — 
væk er Hylstret, som vi bar*, 
Foden knap paa Flisen træder: 
sig os, saa' Du nogen Steder 
saadan Fod? — hvad er dit Svarl 
Gem det hos Dig selv, din Nar: 
Du skal tie, vi skal tale, 
vi skal kredse, stige, dale 
med en Flugt som Luftens Svale> 
fange Dig i Luftens Net! 

Musik: 
Vildere lyder vi, 
Gigerne hviner. 

Skrankerne bryder vi, 
Tøjler og Liner; 
elsker Du Skrankerne? 
hej, de skal falde 1 
træk fra ham Plankerne, 
dæk Dig kun Flankerne, 
vi stormer Tankerne, 
alle, allel 

Dans: 

Hvor er Læg og hvor er Taa, 

livad er det. Du stirrer paa? 

Grib ham, slip ham, ægg ham, skræk ham — . 

sidste Slør i fjærnest Vraal 
Gør han Modstand: ej, saa knæk ham, , 

overvæld ham, bind ham, bind! ] 

føl vor Lænke, den er lind. 

Forstanderinden (danser og synger). ^ 

Jeg drømte mig en Drøm inat; — 

kom, min Skat! a 

Jeg drømte mig i Ørneham, ! 

jeg drømte Dig som Engens Lam: 

ned paa mit Bytte slog jeg. 
Og vi var to, da jeg steg op, i 

da skælved Lammets hvide Krop: e 

Du gøs — og det betog mig. 

Musik og Dans: 

Hvirveltoner, Hvirvelfagter, 
alle Kødets svorne Magter: 
Tonen høre. Dansen se, 
Kysset smage — le og le I 
hvem der slig en Fest foragter 
revses bør i alle Takter, 
tugtes gennem alle Stemmer, 
til han ydmyg, lydig nemmer 
Kærlighedens abc. 

Den Kæmpende: 

Ve mig, vel 

min Aande blir kort, min Hjærne forvirres, 

selv en Bakchant, af Mænader jeg tirres; 

nøgne Fortryllende, 

lad da den skyllende 

Vin over Læben mit Hjærteraab kvæle: — 

nu danser Kong David paa skoede Hæle I 

Forstanderinden. 

Kong David sprang, da Bathseba 

han saa' paa Taget langvejs fra*, 

hun nøgen var, og han var hed — 

den Dans var saa lystig, som Nogen véd. 



* : 

Søstrene: 

Først dansed Kong David og Harpen slog, 
og derpaa den Frue i Favn han tog. 

En Søster: 
Og Natten slog ud sit Slør over dem. 

Søstrene: 
Evoé, nu skal vi lyse Jer hjeml 



Nat, henimod Morgen. Dagen begynder lidt efter lidt at gry. Den 
Kæmpende styrter ud paa Heden; han løber en Stund henimod de 
blaa Bjærge i Baggrunden; standser, sætter sig paa en Tue, rusker 

Græsset op, kaster det ud for Vinden. 

Nattevinden: 

Er det dine Planer? 
hvor er de henne? — 

Den Kæmpende (Ur viidt): 

Det er mine Faner, 
de fik hurtigt Ende. 

Nattevinden: 

Selv maa Du bekende: 
Du, kun Du, er Manden I 



1 

Den Kæmpende: 

Bort maa jeg mig vende: 
var jeg blot en Anden 1 



Nattevinden (stlgeude i Tonen); 

Hvad Du var, og hvad Du bliver: 
selv Du Dig til Regnskab skriver; 
Spot er daarlig Lægedom, 
vend ej bort Dig, men vend oml 



Den Kæmpende (rejser aig): 

Hvordan, hvorhen? — 
kan jeg en Anden blive? 
Og blir jeg den, jeg er, 
hvi blev jeg da ilive? 
I Brynde blev jeg til, i Smærter født I 
nødt blev jeg, nødt 
til at betale Gæld, som jeg ej stifted; 
og hver Gang redelig jeg skrifted, 
hvor fik jeg Aflad da, hos hvem . . . ? 
ak. Mennesket er som et Skovens Vildt, 
har ikke Hus, har ikke Hjem; 
de tusind Gaver blev langs Vejen spildt, 
og stedse ringer det for Øret: freml blot længer frem! 

Nattevinden (svøber sig l Skyeme) : 

Bestandig pukker Ormen paa den Gæld, 
hvori den kom imod sin bedre Vilje. 

Nuvel 1 
Vend Dig mod Ham, som klæder Markens Lilje, 
som føder Orm og Ormens Liv opholder: 
Bøj Dig i Ydmyghed for Ham, som holder 
hver Støvgrans Vægtskaal i sin Haandl 
Var Du kun Ler, Du bliver vejet dog — 
og Du vil klage, Du, som er en Aandl 

Den Kæmpende: 

Du svinder. Luftning, i de høje Skyer, 
tilbage til dit Udspring trygt Du tyer: 

hvor skal jeg hen? 
En Aand? Ja, Rædsel over mig og mine! 
var jeg en Orm og hang paa Straaets Line, 

da kendte jeg min Vej, 

jeg afveg ej, 
for mig var Døden kun, men aldrig Tvivlens Pine. 

Morgenvinden: 

Stærk kun ved Den, som gav mig disse Vinger, 
stolt af mit Maal, men aldrig af mit Mod: 
Sundhed og Friskhed for hvert Sind jeg bringer — 
kendte kun hvert et Sind sit Udsprings Rod! 

Vækst fra det Lave, Stræben mod det Høje: 
snubler din Fod, saa spænd din Muskels Staal I 
Aldrig for sent sin Nakke dybt at bøje — 
bøj Dig, og løft Dig; drag saa mod dit Maall 

Maalet? Du spørger I Slaar ej Hjærtets Hammer, 
Urværket lig, hver Time som Minut? 
Hvad er en Kamp foruden Stridens Skrammer? - 
Aldrig et Liv, hvor Intet blev forbrudt! 

Svaghed og Styrke: som et Urværks Viser, 
tvende i En, de deler Døgnets Vagt; 
Svagheden haster, Styrken støt beviser, 
punktlig, at Banen blev tilbagelagt. 

Den Kæmpende: 
For vag, for vag 

er Morgenvindens Sus i Skyens Flag — 
jeg frygter nye Faner, nye Mærker. 
Jeg véd, hvad i mit Liv der ligger bag: 
kan jeg oprette nogen nedbrudt Sag 
ved uvis Famlen efter Fremtids Værker? 

Morgenstjærnen (bUnker gennem Skyen): 

Kun et tindrende Øje, 

kun ét; 

men jeg har Brødre, Søstre, Slægtninge, Frænder, 

nogle, som ses, andre, som ingen Dødeligs Øjne kender. 

Hvem, hvem spænder 

over Himmelbuens Hvælv med sit Seglas? 

Hvilken Formasteligs Hænder 

nedskriver Ziffret: Uendelig? 

Kan I fatte det, 

I Smaa? 

Kan I noget, noget overhoved forstå a? 

Føle det, kan I, 

at Verden er stor, 

at jer egen omtumlede, hvirvlende Jord 

paa det evige Kredsløbs Love beror; — 

og sluktes i Rummet dens Lysfunkes Spor, 

hvem savned Jer da, 

hvem, hvem? 

Mon det uskabte Væsen, der ejer en Magt, 
som kan skabe titusinde Kloder, som jeres 
mon Han? 

Jeg gemmer mit Svar; 

I vilde dog ej kunne fatte det. 

Men Et kan jeg enkelte, 
stille Stjærne 

præke for jert følende Hjærte 
mer end for jer dumpe Hjærne: 
Kærlighed ! 



_6i_ 

Slaa Kreds, som vi, 

Haand i Haand, 

et evigt, ubrydeligt Broderskabets Baand, 

med straalende Fryd, 

med overjordisk Lyd: 

en Lovsang, en Hymne, med Genklang af den Torden, 

der bølged om Adam, da Jehova skabte Jorden 1 

Den Kæmpende (paaKnæ): 

Nu bristed de Stigbord, der stemmed Taarens Sø, 
nu hørte jeg en Røst: I skal aldrig Døden dø; 
hver Sjæl, som blev skabt, gaar tilbage til Guds Aand — 
vi Sjæle danner Kæden, som udgaar fra Hans Haand 1 



Lysende Morgen. Bjærglandskab. Den Kæmpende har arbejdet sig 

op ad Klipperne; staar øverst oppe, ser ud over det Fjærne, som 

over den hele Verden, med Byer og Bygninger, Marker, Skove, Søers 

og Floders blinkende Net. Solen staar op. 

Sol.straalerne: 

Snevandets Kunst: de klareste Krystaller, 
Bjærgenes Gaade: Grubens Ædelsten, 
Havdybets Pryd: de Perlemoders Skaller, 
Vinstokkens Drøm: Gulddruen paa sin Gren — 

hvad er rent som Lyset, 

klart som Morgentanken? 

kan hint Guld paa Ranken 

lignes ved Guds Sol? 
Nu staar Gud fra Lejet, ser fra Pol til Pol, 
tæller sine Værkers Skat omkring sin Kroningsstol. 

Ypperst af Hans Værker Adams Søn fremtræder! 

se ham under Latter, se ham naar han græder, 

se ham i sin Salighed, naar Bruden til ham træder: — 

ypperst er dog Mennesket med Brodersind i Bryst I 

Favner han en Kvinde — kort er Nuets Lyst, 
Brudelejet vugger ved en farlig Klippekyst; 
Mathed følger Mæthed, Vellyst avler Vaande, 
Sorgens travle Pager gaar hver Brudgom skjult tilhaande. 

Lad ham gribe Kroner, lad ham gaa paa Dynger, 
Guldets Dynger, Magtens Dynger, Herskerskattes Hob: 
Magten bor paa Vippebræt og Faldets Natravn synger, 
Spot og Skade løfter hæst for Husets Dør sit Raab. 

Nej, den Verdenstanke: Brødre blev vi alle. 

Mænd og Kvinder, store, smaa, vi gør et Søskendkor: 

det er Morgenhymnen, fra hvis Toner falde 

Skær af Guddomskronen over Glædens lyse Jord! 

Den Kæmpende: 

Saa kom, saa kom, 

Du Verden, til mit Bryst 1 

ej kold og tom , 

er Livets Solvælds-Lyst I 

Du blænder ej, undtagen den, hvis Blik 

sig vender tvivlende fra Vældets Drik 

imod sin egen syge Kildes Aare. 
Der perler Smykkers Glans i Mandens Taare, 
som fældtes for den store Fælles-Sag, 
og Foden, om den aldrig blev saa svag, 
skal bære Hjærtets Sang med Jubel ud: 

der er en Gud, 
som i hver enkeLt Sjæl sig aabenbarte*, 

og om hans Bud 
skal Menneskene danne Hæders Garde I 



^♦2^ 



DANSK BEVÆGELSE. 

Danmark. 

(Nytaarsdigt 1884.) 



V i aander en Luft; — den er vor, den er vor, 
lad den saa bringe Snue for fremmede Næser; 
vi lever paa »Hjørnet«, vi kan ikke for, 
at det stadig om Ørerne blæser; 
vi bryder i Blæsten vor Hede, vor Ager, 
vi dyrker vor Mark, og til Takke vi tager 

med Brødet, som Fædrene brød: — 
O Danmark, vor Moder, i Sejer og Nød 
vi signer med Sang dit velsignede Skød. 

Vor Verden er vor; — den er trang, den er stor: 
den er stor nok for os, som er vant til det Snevre; 
vi tøjrer vor Ko paa vor græsrige Jord, 
at vort Smør vi kan kærne og ævre; 
men Smørret, som giver os Kroner i Pungen, 
det lægger ej Fødelandssangen paa Tungen, 
dertil er dog Kursen for lav: — 

O Danmark, af Blodet, Du Sønnerne gav, 
der spirer for Sønnernes Sønner et Kravl 

Vi aander en Luft; den er sund, den er ren, 
den er grødevejrs-fuld af de dyreste Minder; 
det lærer hver Vaar os med lysegrøn Gren 
og hvert Blus over Ungdommens Kinder; 
vil Nogen iblandt os vort Løvspring fornægte 
og Tvivlsygens Kappe om Ungdommen hægte, 

saa har han ej Ret til vor Jord: — 
O Danmark, vær trøstig; end blomstrer dit Flor, 
end rødmer vor Ungdom, hvor Rugbrødet gror. 

Hvad gavned det os, om en Viden vi vandt, 

som var kvælende fuld af de fremmede Syner? 

saa heller med Verden derude paa Kant: 

til Kampl saa det tordner og lyner I 

Der er ej Nation, man i Verden kan nævne, 

ej Enkeltmand knap, som blev stor ved den Evne 

at plapre de fremmede Sprog: — 
O Danmark, dit Blik er os Bøgernes Bog, 
saa lad dem kun skælde vort Land for en Krog. 

Vi aander din Luft; — den er Most, den er Drik, 
den er sød for vort Hjærte og lind for vor Lunge, 
ej Elskov kan gro af den Elskedes Blik, 
som din Ære kan gro paa vor Tunge; 

tidt Ungdommen fejler: men kærlig i Aanden . 
den Manddom, som bejler, Du tager ved Haanden 

og fører den hjem til sit Hus: — 
O Danmark, vor Fylgje i Havstrømmens Brus, 
vor Moder ved Fjordbølgens blaanende Krus. 

Vor Verden er vor — og vort Land er vort Land, 

lad dem saa holde Skifter i Boer derude; 

vi værger vort Bosted saa længe vi kan, 

om vor By, paa vor Mark, i vor Skude; 

vil Naboer komme og bryde vor Ager, 

et Brydertag vi med den Fremmede tager, 

et Livtag paa Liv eller Død; 
thi helligt for Sønnen er Moderens Skød: 

Til Forsvar for Danmark, i Sejer, i Nød I 



Gennembruddets Mænd. 



Jrl erfrem, herfrem, I gæve Mænd 
fra Torv, fra Bod, fra Thinge, 

med Sværd ved Lænd, 

med Bog, med Pen, 
hver Husbond, Mester eller Svend — 

vor Sag er ikke ringe; 
vor Sag er den at bygge op 
med Lys i Aand, med Kraft i Krop, 
i lavest Lag og højt i Top, 
hvor Gennembruddet kan sit Budskab bringe. 

Herfrem, I Folk fra dunklest Vraa, 
som høvler, hamrer, smedder, 

i Bluse blaa, 

med Skødskind paa; 
der er et Raab, det lyder saa: 

For Frihed, i Geledder 1 
Javist har Mange fattet det, 
men Flere har forpjattet det; 

hvad om vi fik erstattet det 

med et, et gammelt nyt, som Danmark hedder I 

Det Fylkingsraab, det har en Klang, 
som Staal mod Staal i Gnister; 

saa mangen Gang 

i Snevring trang 
det vided Brystet ud til Sang, 

mens Pandens Fold blev bister; 
det har Evropa lyttet til, 
det lød til Orlogsklokkens Spil, 
det toner kort og klart: Vi vil 
os hævde — hvem der saa end blir Minister L 

Vi tænkte, da hint Budskab lød' 
en Foraarsdag fra Thinge: 

En Tid er død, 

men af dens Skød 
en Friheds-Frelse blev os fød' — 

det Bud er ikke ringe! 
Vi sang, vi skrev, vi tænkte det, 
men Frelsen kom kanske for let, 
der flød vel Blod — men paa hin Plet, 
hvor Staalet stod i Oprørsdragens Bringe. 

Vi sværmer ej for Borgerblod 
saa lidet nu, som siden*, 

det blev en Bod, 

for dyr, for god 
som Punktum — ja i Overflod 
paa Friheds Borger-Striden; 
men skal vi Strømmen stævne nu, 
som truer os med al sin Gru, 
vi komme først og frem'st i Hu, 
at Læsset væltes kan af Tue liden. 

Derfor, herfrem, I gæve Mænd, 
med Panden lys og aaben, 

med Sværd ved Lænd, 

med Bog, med Pen — 
vi fylker os, som Ven ved Ven, 

med udadvendte VaabenI 
Og, Haand i Haand, vi bygger op, 
hvad ned vi rev i sluttet Trop, 
og planter Danebrog i Top 
og holder Danmark nyfødt over DaabenI 

Kærlighedserklæring. 

a — hvo, som ej har tvivlet, 

har ondt nok ved at tro I 
Tidt maa den fulde Tryghed først 

paa Mistillid bero: 
vi lodder Elvens skjulte Grund, 
vi frygter Lagets løse Bund, 
der staar en Angst i Blik, om Mund: 

saa rammer ned vi Pælen, 

og saa — saa slaar vi Bro. 

Mit Land, mit Landl som klinger 

igennem Snik og Snak, 
dit blotte Navn i Splidens Aar 

først maatte ligge brak; 
Du var, kanhænd's, den lange Tid 
lidt emsig drevet op med Flid, 
med Bismag af en Sødmads Bid: 

saa blev Du strøet med Sennep — 

den Sennepskage trak. 

De Godtfolk skal ej hades, 

som brugte denne Kur*, 
nej, de har deres Gerning gjort 

og skifter efter Tur; 
nu smager dobbelt godt det Ord, 
helt sødt det paa vor Læbe gror, 
helt trygt det i vort Hjærte bor: 

helt dejligt gaar vort Dagværk 

paa Hvilens gode Lur. 

Mit Landl Du ringer Dagen 

ind med dit dyre Navn, 
og her staar Per og Povl og jeg 

og aabner Dig vor Favn; 
vi længes mod et Favnetag, 
vi fejrer Dig din Navnedag 
og hejser højt vort Havneflag — 
som naar fra Stranden øjnes 
den kendte Skudes Stavn. 

Og stolt som saadan Snekke, 

fuldbarmet, lys og stor. 
Du glider frem og nærmer Dig 

med Skumbræm i dit Spor. 
Der er ej Dis, som dølger Dig, 
en Verdensmythe følger Dig, 
et Saga-Brus ombølger Dig: 



Du kommer som en Elsket 
med »Alting vel« ombord. 

Vær hilset her i Havnen 

af Per og Povl og mig: 
og har vi noget dyrt Klenod, 

det vil vi skænke Dig; 
med Haabets Løv i Frierhat 
vor Tro vi byder Dig i Skat, 
og saa: al Ufreds Færd, Godnat I 

i Kærlighedens Solskin 

din Dag indhyller sig. 

Skuementen. 






»i^mudsigt, mat og tomt er Livet! 

Det er Møntens ene Side: 

vi skal lide, 

stræbe, slide, 

skuflfes skal vi, til det ender; 

men naar Livets Mønt Du vender, 

saa staar dér et andet Svar: 

ren og klar 

skinner Sølvets hvide Flade; — 

man maa Prægestokken lade: 

den har ingen Skyld; det har 

kanske Den, som Mønten barl 

Skuemønten har Du baaret 

Dag ud Dag ind, gennem Aaret, 

mens Du hasped af din Ramse 

om, hvad Uret Livet bød 

— ej hvad Ret Du selv forbrød. 

Hænder har Du ladet gramse 
paa din Skat, din Moders Arv; 
selv Du suged paa din Marv, 
satte Styrken over Styr, 
mens Du klaged Dig og kaldte 
Verden for en ond Vampyr. 
Og imens det saadan hed, 
paa dit Præg Du stedse sled, 
stedse Møntens ene Side; 
aldrig vendte Du den om: 
den blev smudsig, mat og tom — 
ja, det skal Vorherre vide. 

Og der kom en Dag med Graad 

— dies iræ, dies illa — 

og den brast, den skøre Traad 

med Marie, med Kamilla, 

med Johan, med Karl, med Svend, 

med Veninde eller Ven; 

ja, der brast maaske de Baand, 

mere fine, mere stærke, 

som man, blødende, kan mærke 

smærte dybest i sin Aand; 

og Du stod alene dér, 

og Du trak saa tungt dit Vejr, 

famlende med hede Hænder 

imod Den, som var Dig kær, 

som stod allermest Dig nær — 

og som derfor allersnarest 

bort med Skuldertræk sig vender. 

Famlende .... Da greb din Haand 
vildt om Skuemøntens Baand, 
vilde rive den fra Brystet, 
slænge den i Vejens Støv, 
et Symbol paa Den, som bar den, 
af en Høststorm gennemrystet, 
som et falmet, udslidt Løv. 

Se, da drejed den sig om — 
smiled til Dig med sit klare, 
rene Sølvpræg, syntes svare 
paa din Vrede med sin Fred, 
syntes sige: Sæt Dig ned, 
tænk det Hele sindigt efter, 
saml din Vilje, dine Kræfter, 
luk de Glugger op. Du fik, 
venstre, højre, begge to^ 
se ej med det skæve Blik: 
kend Dig selv — og kom til Ro I 

LANDSKABER. 



Aftenstemning. 






Stille staar den brune, dunkle Lund; 
ingen Rysten paa de tunge Kroner, 
intet Vindstøds brudte Klagetoner, 

intet Suk mod Død, 

intet Gisp, som brød 
Freden, af den nære Nat besvoret*, 
intet ensomt Pip fra Fuglekoret, 
intet Glam bag Kristen Hegnsmands Led; 

Intet uden Intets dybe Fred. 



Og det Sind, som knust og isnet skjalv, 

om det mægted »Intet« at udmaale, 

søger let og glad mod Stjærnens Straale, 

sér paa Nattens Hav 

ej den aabne Grav, 

6* 

men det Fyr, som mangt et Skibbrud hindrer*, 
Stjærner over Lundens Kroner tindrer, 
Stjærnesmykkers hundred, tusind Led: 

Kronjuveler — kongelige Fredl 



Morgen. 

il u vaagner paa Grene til Hvisken hver Sisken 

og Dompap og Stær 
og Irisk og Mejs' og Musvit og den øvrige 

kvidrende Hær; 
først snakkes der sammen om Vind og om Vejr, 
de Sager de ligger jo Smaafolk saa nær*, 
men eftersom Taagerne svinder, og Solen 

til Frembrud gør Tegn, 
saa stiger en jublende Trille mod Himlen 

til Tak, at det ikke blev Regn. 



Endnu har Naturen ej ombytted Morgenens 

Flors Negligé; 
det er, som om Engnymfen vimsed i Skørternes 

Bølge-Plisé ; 
saa stryger hun Haaret fra Kinden og sætter det 

op med en Kam, 

og staar i den bleggrønne Robe og sér sig 
i Vandmøllens spejlblanke Dam. 



Det sér ej den Møller, som tumler derinde 

ved Kværn og ved Drev, 
ej Møllerens Kone, som bærer til Smaakræet 

Mad i en Slev, 
paa Vinden og Vejret det kommer ej an, 
thi Møllen den maler, naar blot der er Vand; 
men Møllerens Søn, som til Præst skulde læse, 

men næppe blev Degn, 
han skriver et morgenfriskt Vers til den Nymfe, 

der skærmer hans Fødestavns Egn. 

Middagshvile. 



Ind gennem Gavl-Gluggen stjæler sig Humlen, 
Gavlen er fælles for Stald og for Lo: — 
Lyd af Umælendes langsomme Gumlen, 
Snorken af dem, der gaar ellers paa To. 

Fluer, der surrer om Møddingevandet, 
Glasskaar, der lyner i Middagens Sol; 
ovre fra Fattighuslængen en blandet 
Larm af en Væv og en skratten Fiol. 

Luften og Støvet staar stille med Føje; 
Anden, som fejl paa sit Bagben har traadt, 
maa nu med Møddingen lade sig nøje; 
Badet er lunkent, men Vaadt er dog Vaadt. 

Ællingeflokken gaar ene til Kæret, 
duvende frem med den dunede Krop, 
ryster saa Ryggen og spjætter ivejret. 
Næbbet i Bunden og Bagdelen op. 

Sort som en Djævel, med Poterne runde, 
sniger en Hankat fra Hæk sig til Hæk, 
øjner en Stillits, som synes at blunde, 
springer • . . og lister sig slukøret væk. 

Varme og Fred: det er Middagsidyllen. 
Drengen, som sidder og fletter en Krans 
Evighedsblomster paa Bænken ved Hyldeni 
sveder i Stilhed og fløjter en Dans. 



I 

N a t. 



Di. 



Fodtrins Lyd dør hen, dør ned i Uld — 
Vandrer 1 om nu du gled og faldt omkuld, 
det hørtes ej: blødt fik du Lov at hvile. 
Tø-Sneen har paa Vej og Marker lagt sig, 
vidt gennem Mørket ud har Tæppet strakt sig 
og maatte maales med Kvadraters Mile. 

Hvor blødt at hvile! Hvilken opredt Seng I 
Stolper af Ibentræ med ravnsort Himmel, 
Sparlagnets svære, folderige Hæng 
med Kantning af en fnugget Kniplingsstrimmel ! 



Og blødt, som Lejet selv, gaar Luftens Drag 
ind mod din aabne Mund og væder Tungen; 
det søger Sindets dybest gemte Lag 
med Lægedom for Hjærtet og for Lungen. 



I 

Hvor blødt at hvile I Hvilke blide Drømme 
for Den, som under Verdens Lyst og Ve 
fik lært at holde Pulsens Slag i Tømme — 
en Søvn, saa kysk som Nattens hvide Sne. 



■<^> 



VED ARNEN. 

(Vintren 1882—83.) 

Mønstring. 

(Dcbr. 1882.) 



/Vppellen lød. Major, Kaptejn, Sergent, 
de traadte frem til Mønstring, og de fandt, 
der mangled En — en Mand paa venstre Fløj. 

>Naa; han er bleven bange, gammel, sløj. 
Trompeter blæs I Slut Rækkerne, forinden 

der bliver flere Desertører, 
som øger Rækkerne hos Fjenden I« 

Saa gik de, med disciplinære Skridt, 
hjem til Kasernen og enhver til Sit^ 
til Arbejd nogle, til æsthetisk Hvile 
med kritisk Syslen hele Resten. 

Mod Desertøren sused Vredens Pile 
— og Hadets — og saa knapped stramt de Vesten 
og banded, at han havde ødelagt 
dem hele Mønstrings Festen. 

»Fordømt, at han ej kunde holde Trit, 

men skulde stedse føjte milevidt 

og ræsonnere paa det franske Snit, 

som er vor Korpsaand dog — hvad han saa siger. 

Hvad kommer Skæg og Haar den Fante ved? 

han skulde blevet smukt i sit Geled, 

— slet Kammeratskab gi'er en daarlig Kriger.« 

Og man blev enig om: han havde truet 
med Flugt saa længe, til han maatte flygte. 

Han kunde gaa; slet Ingen om ham søgte; 
i Grunden havde han dog aldrig duet I 

Og væk var Manden, bortblæst som af Vinden. 
Men han var ikke desertért til Fjenden. 



Langt borte fra Kaserne og Barakke 
han havde bygt et Hus sig paa en Bakke 
med Udsigt over Fjord og Sund og Bælt; 
og gamle Træer hvælved højt et Telt 
for Husets Indgang og dets Tærskel skærmed ; 
i Afstand alt han saa*, naar Nogen nærmed 
sig Tærsklen*, og for Ven saa vel som Fjende 
lød Dørens Indskrift med de simple Ord: 

Den, som Du søger, her i Huset bor*, 

er Du hans Ven, Du vil som Ven ham finde*, 

men hvis paa Arnens Guder ej Du tror: 

gak bort — der er ej Bænk for Dig derinde I 



Til En - 

(Januar 1883.) 



-L il En, som for min Ungdoms Tanke stod, 
da uklart end jeg Livets Løb begyndte, 
da jeg ad Banen hen med Flid mig skyndte, 
for ret tilgavns at vise Styrkens Mod, 
de spændte Sener, Aarens raske Blod — 
til En; hvis Pris jeg anende forkyndte, 
da jeg — trods al det Guld, jeg strøed om 
fra Fantasiens Kister — i det Skjulte 
tidt tænkte mig en fredlyst Helligdom, 
hvorfra jeg Skat i ædelt Præg lod mønte — 

til En, som holdt ved mig, hvordan det gik, 
som paa den vilde Ganger fik sat Skik 
ved trygt at lade Linen ud den løbe — 
til En, hvis Gunst sig ikke lader købe, 
hvis Hjærte kun ved Hjærtet er at vinde: 

til Hende 
jeg tidt i Tanker skrevet har en Sang. 

Naar jeg i Skumringen, som mangen Gang 
jeg har for Skik, vemodig lader glide 
mit Blik langs mangen tæt beskrevet Side 
i Livets Bog — naar svært det er at finde 
den faste Traad, som holder Teksten sammen, 

da tænker jeg paa hende. 
Jeg aabner Ovnens Dør, og Arneflammen 
mildt glødende paa Bogens Sider falder: 
da er det, at jeg Hjemmets Aand paakalder. 

Den er ej faust-forfærdende den Aand, 

jeg strækker mod den frem med Smil min Haand, 

og, bunden som den er af Jordens Baand, 

den synes dog forklaret mod mig skride 

frem fra de tænkte Verdners Idealer: 

jeg byder Hædersplads den ved min Side; 

den lytter, medens for mig selv jeg taler: 

Til Hende, som man kan betro sit Liv, 
5om man betror sit Guld til Bankens Kælder, 
som er et helt for sig, ej Enten-EUer, 
som, stolt af mig, vil Venner dog mig unde, 
ej ruge paa sin Skat, lig Sagnets Drage — 
som stedse, sindig, holdt min Haand tilbage, 
naar selv hun saa', at mine Vredesgrunde 
var mig uværdige, for smaa og svage, 

7 

men som for, hvad der Ret og Sandhed er, 

vil sende mig i Kampen, hvor det gælder — 

til Hende, hvem ej Døgnets Bagatellef 

gav unødvendigt, dagligt Hovedbrud, 

men som dog regner klogt, betænksomt ud 

hvert Livets Krav, som sig paa Tærsklen melder — 

som aldrig smigred mig, for selv at raade 

husholderisk despotisk i min Stue, 

mens bag min Ryg hun spandt de fine Traade^ 

der skulde vise, hun var Husets Frue — 

til Hende, som mig Sjæl med Læbe bød, 

som uden Abekærlighed omfatted 

med Fryd de Smaa, der skreg paa hendes Skød 

og Livets Mælk med Rosenmunde patted — 

som ej med Unatur Natur erstatted 

og hidsed op sig til en Ild, der matted, 

og siden sløv i Vane-Lyst sank hen — 

til Hende, som ej bar bag Øret Pen, 

som ej af Videns Plukkemad sig brysted, 

men som med taktfuldt Skarpsyn tidt fortrøsted 

sig til at give Vink og Raad sin Ven — 

som var sin Ven en øm og tro Veninde, 

mildt dømmende de store Fejl, hun saa', 

og aldrig søgende de Fejl at finde, 

som blot hun aned og som kun var smaa — 

til Hende, som trods Alt, hvad Tiden røver 

af Kraft og Storsyn hendes Ideal, 

tro mod hans Fane, selv naar den en Gang 
blir henslængt støvet paa Depot'ets Sal, 
Forglemmelses-Eksilet med ham prøver — 
til Hende, som, Gud være lovet, ej 
med Skønheds-Æblet krydsede min Vej, 
en af sig selv fortæret, kold Gudinde — 

til Hende, 
skabt, som jeg selv, af St^v og Ler og Vand, 
et Menneske, hvis Hjærte og Forstand 
parlamentarisk Tidens Kamp udkæmper — 
som aldrig Hjærtets Talelyst neddæmper, 
naar blot det fremme kan en ædel Sag, 
men som vil hejse straks Forstandens Flag 
til kæk Opposition, naar Hjærtet svæver 
for vidt omkring — til denne sjeldne Kvinde, 

til Hende 
jeg lovet har at skrive, naar en Gang 
det lakker imod Hæld, mod Aftenstunden, 
en ærlig Vandrers Tak, en dybtfølt Sang — 

Held mig, jeg kan alt skrive: hun er funden. 



7* 

Moral. 



I. 

oral — Moral? Lad Lidenskaben hæve 
sin Fakkel højt i nøgen, marvfuld Arm: 
vort Folk er sundt endnu og vil ej kræve 
at se Gudinden for et Knæfald bæve 

med Sitren som i Gammel Jomfrus Barm. 

End staar hun i vor Phidias' Mausolé, 
end tør ej Nogen raabe Ak og Ve, 
naar Helge kryster Bølgens Havfru-Skulder, 
— men bort med denne franske Kanapé, 
hvor i en Peignoir man faar at se 
Fru Flane, som har lært sig til at le, 
mens Fruens Finger rosenrøde Breve 
sødt smilende til Papillotter ruller. 

Det Nøgne hævder sig Antikens Ret. 

Det er det Halvaf klædte kun, som skræmmer; 

vof unge Pige rødmer ikke let 

— om hun er kysk — ved Jasons Heltelemmer; 
og hvem forarges ved en Kvindes Barm, 

som under Dansen bølger,, fuld og varm, 

fri for den Tvang, som Aandedrættet hæmmer? 

Lidt mer og mindre Kunstner er vi alle; 
for Kvinden, som Model, har vi Respekt 
om og det sidste Slør hun lader falde; 
og lægges paa »Evropas Mode« Vægt, 
og ser en Dag vi hende frit at svømme 
og kløve, snehvid. Havets klare Bølge — 
hvem kommer da med Dydens Pisk og Tømme 
og tvinger os vort Blik bag Haand at dølge? 

Kun »Dyret« trænger til en Dyre-Tæmmer. 

Et Renheds Indblik i vor fri Natur 

ej nogen Mand, saa lidt som Kvinde skæmmer, 

men kun det stjaalne Blik bag Skærmets Tremmer, 

der skulde sikre Badehusets Bur. 

Dog, hvad der væbner snart »Moralens« Vagt 

— og væbner den med Grund — det er den Smitte, 
som over Grænsen ind os bliver bragt, 

som, uden blot det allermindste bitte 

Forsøg paa Lidenskabens Procedur, 

blaseret, blodløs, marvløs træder frem 

med Paastand om at finde sig et Hjem 

i hvert et Hus, der regnes vil paa Moden — 

som overalt, hvor Rucher dækker Foden 

og Knipling Halsen, sender lystne Blikke, 

der intet ytrer højt, men høres tigge, 

hæst hviskende til Silkeslæbets Takt, 

om gunstig Foretræde — denne Magt, 

der lumsk som Snogen ser sit Snit at stikke 

fra Baghold, og som véd, at kun en Rift 

er nok til at befordre Biddets Gift; 

en Magt, der ej bekender, hvad den vil, 

der aldrig sætter ridderlig paa Spil 

sin Ære for en Skønheds Gunst at vinde, 

der aldrig »trodser Verden« for en Kvinde, 

fordi det ej er denne ene, hende, 

som værdig en saa vovet Dyst den agter*, 

der, naar hun falder, hende koldt foragter, 

der trækker Munden skævt helt ind paa Kinden 

og siger — adspredt halvt, som sligt man siger — : 

Det er ej Dig, jeg vil — men alle! — »Kvinden«! 

For denne Magt, som sleben, aaleglat 
paa Scenen og i Bøger rundt sig sniger. 

som snart behersker helt Konversationen 

og sætter »Prisenc og bestemmer »Tonen« — 

for denne Magt vi faar ej Stopper sat 

ved en Censur — naar gavned vel Censuren? 

Mod denne Magt vi bør os alle samle, 

men kun én Tilflugt gælder — kun den gamle: 

Tilflugt til Sundhed, Tilflugt til Naturen. 

Og skal vi træde til den unge Slægt 
med Ord til Forsvarsvaaben, der har Vægt, 
saa vil vi sige: Lev og lid og lær I 
Brug eders Lemmer, træk kun frit det Vejr, 
som Livet pusted ind i eders Lunger; 
hold eders Levned frit for Lystens Pletter, 
men, griber Lidenskaben eders Sind 
med dybe Længsler og med delvis Ret, 

saa sæt 
som Indsats Hj ærtet selv i Spillet ind. 
Gør Skridtet ud; — ej Noget Brøden letter, 
som naar vort Hjærte håndled frankt og frit. 
Der staar en Kamp imellem mit og dit 
i Ungdomstiden, hvor Begæret syder 
og Blodet vildt mod Kammervæggen slaar: 
Held dobbelt den, som Lovens Bogstav lyder 1 
— held ogsaa den, som faldt med ærligt Saar. 



»-^ 

Lad dem med Selvsyns dobbeltslebne Briller 
se Drukkenskab, Skørlevned, Hysteri 
og hemmelige Synders Brændemærker 
som Ophav til og Grund og Aarsag i 
»Dokumenteringen« i Skolens Værker! — 
Saa slaar en Streg vi over Poesi, 
saa er det Factums triste, bitre Sprog, 
der ryster Hj ærtet i hver Kammerkrog 
og kalder Pædagoger fjærnt og nær 
til Opbud under nye, strenge Faner . . . 

men rør ej dette sammen i en Bog 

og sæt det over »Stilens« Glød i Kog 

og byd vor Ungdom det som dens Romaner. 



i 



IV. 

rad vore Sønner tage Skovl i Haand, 
lad Kvinden kaste bort Korsettets Baand, 
saa kan hun endnu blive Bedstemoder*, 
lad hende række Hest i Stald sit Foder, 
lad hende gaa i Køkken og i Boder: 

det er den sunde Prosas Poesi. 
Vi du'r kun halvt: vi vil, at vore Poder 

skal staa Naturen mere nær end vi. 

Vi humper ved vor halve Videns Krykker. 
Lad vore Sønner kaste Krykken helt: 
Den føler Tr>'kket bedst, hvem Skoen trykker, 
og vi, som søndret er i hundred Stykker, 
vi vil ej se den næste Slægt saa delt*, 
den hele Viden, det er Idealet, 
men for at naa saa vidt, ak, kære Børn, 
saa maa I have Sener som en Bjørn. 

Bliv sund, bliv stærk, ryd Krattets stive Tjørn, 
tærsk, pløj og kærn — og dermed Gud befalet 1 



V. 

X hi hvad vi tror, og hvordan end vi former 
det Billed os, hvori vi til er blevet: 
naar gennem Skoven Luftens Aande stormer, 
naar Havets Bølger ruller over Revet 
i Brand og Braad, og dog paa Loves Bud: 

saa er det Gud. 
Naar Foraars-Kimen løfter Lerets Dække, 
naar Spiren aabenbares i den Sprække, 
som slaas i Moderjordens skære Hud — 
naar alle Blomster, som med Et, begynder 
at udbaldyre Kildeskræntens Hynder, 
naar Fugle-Orglet søndagsstemt forkynder, 
at nu staar Vaaren over Landet Brud: 

saa er det Gud. 
Naar Sommerskyen over Kornet sejler 
og dybt i Søens Blik sit eget spejler, 
naar fra det høje, rene Himmelblaa 
det var, som om et Øje mod os saa' 
og vilde forske vore Tanker ud: 

da er det Gud. 

Og stiger Høstens Maane stor og rund, 
Orakel-Præsten lig fra Templets Grund, 
frem for vor Undren i sit Guldmors-Skrud — 
og naar, mens Vinternattens Mørke ruger 
og Frostens Tvivl vort bange Hjærte knuger, 
og naar — som nu — for Ovnens aabne Luger 
ved Haabets Ild vi holder trøstigt ud — 
og naar vor Krøltop, som har leget Skjul 
med Søskendkoret, lig en Skovens Fugl 
frisk kæder Sangen fra den sidste Jul 
til Sangen, som om Sommer bringer Bud — 
saa kald Dig Tvivler, kald Dig Troens Mand: 
det staar for Hjærte klart, som for Forstand, 

at her er Forsyns-Tanken, her er Gud. 



De bedste Timer. 



D, 



e bedste Timer; — var det dem, jeg nød, 
da frem min Knop til Blomster-Glæde brød, 
da første Gang jeg Skaberfryden følte? 
Nej, nej; det var ej dem. En Angest kølte 
den hede Fødsels Fryd: Is i min Rus I 
Thi lig en Nattebrises Dødvindssus 
Hovmod og Trods om Blomstens Bæger spøged: 
i samme Nu var Blad og Stængel krøget, 

min Blomst var brudt, 

min Knop var død, 
en Snevold over Kunstnervaaren føget. 

De bedste Timer har jeg levet sammen 
med Dig, almægtige Naturi 
Himlen var Maleriet, Jorden Rammen, 
jeg selv et lidet Straa, der brudt itu 
sank ned, svandt bort i samme Nu, 

og hverken Hovmod eller Klage, 
nej, kun en Taare, Duggens, blev tilbage 
. mit Hjærtes Graad, 
min Livsens Dug, 
Erindrings Taaren over skyldfri Dage. 



I Kloster! 



Oig, tænkte Du tidt ej at træde, 

træt af den Verden, der saared din Fod, 

ind i et fredlyst Kloster 
og gøre for Livet Bod? 

Du tænkte dog ej paa Tonsuren 
ørkesløs stod ej din Hu til at staa 

kronraget, stum i din Celle 
og lade Dagene gaa. 

Du tænkte vel nok at synge 

Sangen for Naadens velsignede Vin, 

Sangen om Verdens Forsoning — 
men ikke paa Munke-Latin. 

Du tænkte vel selv at øge 

Brødrenes Stemmer i stigende Takt, 
Koret om Menneskehjærtets 

verdensforløsende Magt. 

Kanhænde, Du tænkte omsider, 

træt af den Verden, som saared din Fod 
Hjærtet er selv et Kloster, 

hvori vi for Livet gør Bod I 



8 



Det Abnorme — det Normale! 



I. 

J eg giver hundred Nætters Elskovsrus 
for én Dag tilbragt ved et køligt Krus 
fra Kilden, som bag Havegærdet risler. 
At omgaas Slanger, er en farlig Sport: 
Du vender uforvarende Dig bort — 

og Slangen stikker, mens den kælent hvisler. 

Jeg giver alle »Slangersc Gift og Sødme 
for ved et Barneblik at kunne rødme; 
jeg giver alle Laurbærkranses Duft 
for at indaande Markens Muldjordsluft 
Af Byen elsker mest jeg Forstadsmuren: 

Kunst er min Glæde, men min Gud Naturen. 

Og over al Berømmelse og Ære 

jeg sætter det, som Barn blandt Børn at være» 

at løsne med dem helt for Glædens Sluse, 
at tegne dem paa Tavlen Mænd og Huse 
og sætte Krans paa Tag med et: Hurra 1 — 

den Bifaldsjubel, som mig møder da, 

den kan, som Muldjordsduft, min Sjæl beruse. 



I 



II. 

1 ræd frem, I Dage, med Feber, med Hede, 
med overnaturligt skærpede Blikke, 
med Attraas Jubel og Attraas Lede: 

træd frem, I Dage I — jeg kender Jer ikke. 

Jeg lænker Jer sammen med hine Nætter, 
hvis Dug gør Maanen paa Himlen drukken, 
hvis Rus var Bærme, hvis Bærme pletter, 
hvis Røgelse-Kar blev Lig-Højs Krukken. 

Der er ej Nogen, ej stor eller liden, 
som ej har ofret til det Abnorme; 
men hvorfor klage, naar vi dog siden 
til Havnen søgte for Hvirvelstorme? — 

Ak, det Abnorme I Ved Modens Love 
i Havnen netop man kærligt røgter det. 
Saa vil vi mod det i Kamp os vove: 

Min Sjæl I vi kender det — og vi frygter det. 



Hytternes Sang. 



s 



e os, her ligger vi, jordløse, smaa; 
Konge- Vejs Kusken paa Hestene skynder - 
Vandrer 1 ifald Du vil Livet forstaa: 

lyt til de Sange, som Hytterne nynner! 

Her blev vi kastet, paa bedste Beskub, 
langsmed den Aare, som Byerne nærer; 
intet vi ejer: med Rub og med Stub 
slugt har os Byen, som Alting fortærer. 

Intet? — Jo nok: gennem Slægterne hen 
arved vi Pligten til Smaafolk at være, 
arved, med Trykket paa Nakken, igen 
Retten og Evnen til Byrden at bære. 

Retten har krøget vor Ryg imod Jord: 
da fik vi Øje paa Ormen dernede, 
saa' hvor den krøb i sit lerede Spor, 

saa' hvor den sanked taalmodig til Rede. 

Og som en Lærdom vi drog af det Dyb, 
Svælget, som os og den blindfødte skiller. 
Livet, som os fra det uselig' Kryb 

milevidt højt — og i Solskinnet — stiller. 



Mødte vi siden, med Knald og med Larm, 
Konge- Vejs Herren, der aged til Hove, 
da skød vi Huen paastand under Arm, — 
Herren var naadig, det maatte vi love. 



Forrider-Svøben, den traf os jo nok, 
Spandet fo'r frem under Prusten og Snøften 
men vi fik Tid, over Sten, over Stok, 
at retirere vort Liv ned i Grøften. 



Skete det da, som vi krumbøjet stod 
gennem de lange, de solhede Dage, 
grøftende Marken, at Fod kun for Fod 
Herskabs-Karossen kom støvet tilbage: 



Løberen var der — men Løberen gik, 
Kusken holdt Pisken — men borte var Skraldet; 
foroverbøjet, med Tab i sit Blik, 
Herren derinde — i Unaade faldet. 

Hytternes Herre — som vi kun en Træl — 
hvortil den Jagen og Vrinsken og Snøften? 
er Du, som Ormen, til Livet i Gæld: 

hvorfor, Hr. Orm, køre Godtfolk i Grøften? 



Vandrer! her huser vi, jordløse, smaa; 
Tiden er rullet med Støvbølger over 
Konge- Vejs Banen, den langstrakte graa — 
Slægtled paa Slægtled langs Vejgrøften sover. 



Hyttefolk er vi. Der spired, en Vaar, 
Frihed paa Markerne; Sæden staar frodig — 
Frihed for den, som har Fæhold og Gaard. 
Hyttefolk er vi, vi venter taalmodig. 



Hører du. Vandrer, en Afregningsdag 
Larm over Gærdet, med Eder og Banden, 
Kærlingejammer og Mandfolkeslag? 
ja, det er os, som er hjemsøgt af Fanden. 

Brændevinsdjævlen, det skabede Dyr, 
er os fra Kroen i Kroppene faret: 
ingen kan holde paa Voldsmanden Styr. 
Vandrer, dér har Du paa Ufreden Svaret. 

Dog, Du bør vise Retfærdighed os: 
Hytten af Hundred aarstrykket fortæres, 
men for hver en, hvor om Flasken man slaas^ 
finder du fem, hvori Arbejdet æres. 



Vend Dig ej straks og gaa bort til din By. 
Fremtiden gror selv paa jordløse Steder^ 
Sønnerne vore vil synge paany 

Sangen om Eædrenehytternes Hæder. 

Sønnerne findes blandt Dommer og Præst, 
JfCunstner og Forsker, hvor Aandslyset skinner 
Friheden tog dem fra Vejmandens Læst, 
Aanderi paa Konge- Vejs Banen dem finder. 



Dér, hvor den Junker med Firspandet jog, 
styrer en Kunstner sin Gang mod den gamle 
Hytte, hvor Fa'r fra sin Kakkelovnskrog 
ivrigt mod Dørklinken søger at famle. 

* 

Se, hvilket Mødel Vor Mo'r er i Graad, 
næppe for Glæde kan Sønnen hun kende. 
Søsteren bruger sin Naal og sin Traad, 
Kinden i Solglød, ved Vinduet henne. 

Foraarets Blæst over Gavlvæggen gaar, 
hitter en Sprække, hvori den kan tude, 
mens i Koncerten som Medhjælp den faar 
Graaspurve-Koret i Hækken derude. 



Se os, her ligger vi, jordløse, smaa; 
Konge- Vejs Kusken paa Hestene skynder 
Vandrer I ifald Du vil Livet forstaa: 
lyt til de Sange, som Hytterne nynner I 



Godt Raad. 



F, 



ordi din Ryg er daarlig, Ven, 
dit Hjærte brudt itu, 

fordi maaske dit Liv er spildt, 
saa kan dog andres du'! 

Fordi Du ser en vissen Høst 
bestandig ved vor egen Kyst 
med dine kolde Blikke — 
saa mangler dog en våargrøn Lyst 
ved anden Strandbred ikke. 

Derfor det Raad: Sejl bort, min Ven, 

ifald Du fryser her; 
søg bedre Zoners bedre Lyst 

at lægge mere nær! 
Dog nej, saa mangled Du just det, 

som gjør Dig denne stakkels Plet 

forønsket fremfor alle — 

den Vrantnes Lyst og delvis' Ret 

til at slaa ud sin Galde. 

Vi rækker hjemmebrygt, min Ven, 
Dig Krusets Æblemost; 

hver Landsens Skik har Landets Lov 
og saa har denne just: 

Du kan ha' bedre Varer smagt, 
Du kan din Dadel, din Foragt 
paa Kender-Grunde støtte — 
men har Du først paa Drikken smagt, 
Du bør ej deri spytte I 



Jeg vilde saa gerne vide! 



J eg vilde saa gerne vide, 
hvad Livet inderst i Kærnen bær'; 
jeg gik til en uænset Side, 
fjærnt fra den stimende Hær. 



Forbi mig drog de med lydende Raab, 

Hob efter Hob, 
med Førere, Vaaben og Mærker*, 
Føreren syned dem. Taleren ildned dem, 
alle Ting ægged dem, ingen Ting mildned dem, 

signet de blev af Troldmænd, 

Lægmænd, Læger og Klerker. 



Jeg knæled paa Græssets Hynder, 
mit Øje søgte med Angst mod Jord: 
jeg var som en domfældt Synder, 
hvis Liv paa et Vink beror. 

Men hvad og hvorledes? Jeg bad, besvor: — 

Ord efter Ord 
fra Vejen hen over mig larmede 
da saa' jeg en Rede, hvor Markskjellet skraaned, 
et Agerhøns-Boelsted, af Plovklingen skaanet, 

en Moder jeg saa', som mod Kulden 

sit Kuld under Vingerne varmed. 

Jeg følte, med duggede Blikke, 
hvad Livet inderst i Kærnen bær'. 
Jeg saa' det — jeg hørte det ikke 
hist fra den stimende Hær. 



Morgen- og Aftensange. 



J eg stod om Morgnen i Børnenes Kammer ; 

lyst det paa Solsiden laa, 
og dér var en lille, som lallende stammer, 
de to, som kan pludre og gaa. 

De vækkes af Solen, de vaagner med den, 

til Hvile med Solen de gaar, 
de kravler af Seng og til Sengs igen 
med Guldglans om lysegult Haar. 

De lyder ej Love, de kender ej Pligt, 

de lærte ej Bønner af Bog: 
de kvidrer som Fuglen et selvlavet Digt 
i Fuglenes barnlige Sprog. 

Ved Morgen og Aften i Børnenes Kammer 

jeg sørger for stedse at staa: 
jeg hører den lille, som lallende stammer, 
de to, som kan pludre og gaa. 



J 

De beder en Bøn. Hvem lærte dem den? 

og hvordan fik Stemmen den Klang? 
De Spørgsmaal, de kommer bestandig igen 
hvor lærte vel Fuglen sin Sang? 



Gode Engle. 



JL/a jeg var lille, lærte Moder mig, 
mens jeg andægtig paa min Skammel lytted, 
at alle Mennesker var »slemme« tidt — 
hvad de saa loved, lige lidt det nyttedl 



De rev, de slemme Drenge, deres Tøj, 
de skulde stadig slaas og altid drille, 
samt vidste, hver sin Sag, naar det kom til 
Forhør, i allerbedste Lys at stille. 

De reves om en Dukke, men saa snart 
de fik den til sig, smed de den i Krogen-, 
gav man en Have dem til Tumleplads, 
straks fandt de Vejen over Havelaagen. 

T)et var jo meget stygt og meget slemt, 
og galt var det for længe siden gaaet, 
om ej som Hjælp paa Vejen med enhver 
sin gode lille Engel havde faaet. 



— Jeg spurgte: Hvordan ser en saadan ud? 
Men Svaret, som jeg fik, jeg mindes ikke; 
jeg husker kun, at ventende jeg sad 
og søgte det i Moders milde Blikke. 



Jeg voksed til, men »Englene«, jeg saa', 
og som paa Vejen fulgte mig et Stykke, 
<let var dog næppe dem, min Mo'r har ment, 
— klejn Hjælpen vais og klejn var Følgets Lykke. 



Dog har jeg mangen Sommeraftenstund, 
— naar lyse Skyer sejled gennem Rummet, 
naar fuldt mit Hjærte var, til Randen fuldt — 
ret som de gode Røsters Sang fornummet. 

Og mangen stille Nat, naar langt fra Land 
og langt fra Landets Lyst jeg ensomt vugged, 
<]a har jeg set højt over mig et Blik — 
og det har Længslens Feber i mig slukket. 

9 

Og nu, jeg længst er stor og selv har Smaa, 
nu, jeg er lagt i Lilleputte-Lænker, 
nu har jeg ikke ondt ved at forstaa, 

hvorfor man Engle helst som Børn sig tænker. 




Ved Klosterkilden. 

Til Emmy. 



jTTvor Orlogsheltens Enke har paa Munke-Grunden 

bygget, 
hvor »Frøkner«, om ej Nonner smaa, for Livet blir 

betrygget, 
hvor Hytters Tag bag Klosterhegn af Elme blir be- 
skygget, 
dér har en Eneboer-Plet Naturen selv sig hygget: 
og dér, ja dér har mangen Gang, 
hvor Kilden følger dybt sin Trang 
og bryder sig sin Vej med Sang, 

vi To vor Fremtids Borg i Tanken bygget. 

• 

Snart tyk som Arm, snart tynd som Siv, i Grottens 

Murstensskaaler 
ustandselig fra skjulte Lag den lyse Strøm fremstraaler, 
ej nogen Dæmning, Vold og Tvang den Tungerappe 

taaler, 
men Skæppen, ja selv Tønder fuld, de Klosterfolk den 

maaler^ 
9* 

hvad gemt i Nu- og Fortid laa, 
den synes gættende forstaa: 
den gi'r hver Sladder Mundkurv paa, 
mens selv den drikker med sit Ekko Skaaler. 



Dér sad med Dig jeg tyst og glad de mange Formid- 
dage, 
mens Kildens Saga flød og lød med Ekkos Sang til- 
bage ; 
til Orde kom ej Du, ej jeg — din Haand jeg maatte tage^ 
og jeg betragted Dig og saa' dit Ansigts lyse Sage: 

den Skrift, jeg læste dér, den gød 

en Rislen i min Sjæl, og rød 

om Kind og Pande jeg udbrød: 
Velsignet Du — velsignet alle Dage I 



Thi blev i Fristelser jeg ført, og bukked svagt jeg^ 

under, 
da saa' Du, hvor min Anger bed de dybe, dybe Vunder,, 
og^af hvert Saar Du saa' der brød, i svære Fødsels- 
stunder, 
et Taarens Væld, et Hymnens Væld, som dybt I 

Smærten bunder; 

da lagde Du din Haand i min, 
• o denne Haand saa fast som fin, 
og sagde: »Jeg er altid Din*, 
jeg tror paa Dig I« — Og Troen er et Under. 



Imedens løb de glade Smaa og samled Træets Frugter, 
hvor Muldets Jord-Parfume som af Edens Blomster 

lugter^ 
en Slange var der, men det var kun Kildebækkens 

Bugter, 
der skyder krummet, blank og trind igennem Skræn- 
tens Slugter; 
og vore Smaafolks Latterrøst 
den gav en Genklang i vort Bryst: 
saa sad vi dér i stille Lyst 
og tog af Barnehaanden Edens Frugter. 

Roskilde i Høsten 1883. 

